הסכם התקשרות

# שנערך ונחתם בת"א ביום \_\_\_\_ בחודש \_\_\_\_\_\_­­­\_\_ 2025

## בין: מרכז הספורט הלאומי תל-אביב יפו בע"מ

מרח' שטרית 2 תל-אביב

(להלן: **"המזמין" ו/או "מרכז הספורט"**)

**מצד אחד;**

## לבין: \_\_\_\_\_\_\_\_\_\_\_\_\_\_\_\_\_\_\_\_\_

ח.פ. \_\_\_\_\_\_\_\_\_\_\_\_\_\_\_\_\_\_

מרח' \_\_\_\_\_\_\_\_\_\_\_\_\_\_\_\_\_

(להלן: **"הקבלן" ו/או "בר הרשות")** **מצד שני;**

**הואיל** ומרכז הספורט הינו בעל זכויות בשטח קריית הספורט בהדר יוסף תל אביב**,** שכתובתו רח' שטרית 2 תל אביב יפו;

**הואיל** ומרכז הספורט פרסם מכרז לתכנון, הקמה, ניהול ותפעול של מתחם מגרשי פאדל במרכז הספורט הלאומי תל אביב יפו בע"מ אשר מסמכיו מצורפים כנספח א' להסכם **("כתב ההזמנה");**

**והואיל** ועל סמך הצעתו, הצהרותיו והתחייבויותיו של הקבלן במענה לכתב ההזמנה, המצורפים כ[נספח ב](#_נספח_ב_-_ כתב ההצעה)' להסכם ("**כתב הגשת ההצעה**"), בחר המזמין לקבל את הצעת הקבלן**;**

**והואיל** ובכוונת הצדדים להתקשר בהסכם לביצוע העבודות (כהגדרתם להלן) ולמתן הרשאה בלתי מוגנת (כהגדרתה להלן), בהתאם למפורט ולמותנה בהסכם זה על כל נספחיו ומסמכיו להלן;

**והואיל** והקבלן מצהיר כי יש לו את הידע, המיומנות, הכישורים המקצועיים והטכניים, והיכולת הפיננסית הדרושים לתכנון, הקמה, הפעלה וניהול של מגרשי הפאדל וביצוע יתר המטלות, בשיטת DBOT וכמפורט בהסכם זה;

**והואיל** וברצון הצדדים להגדיר, להסדיר ולעגן בכתב את מערכת זכויותיהם והתחייבויותיהם על הכתב

**לפיכך הוסכם בין המזמין ובין הקבלן כדלקמן:**

1. **מבוא**
   1. המבוא להסכם זה מהווה חלק בלתי נפרד ממנו.
   2. כותרות הסעיפים בהסכם זה הובאו לשם נוחיות בלבד אין להם כל משמעות לצורך פירוש ההסכם או סעיף ממנו.
   3. הנספחים הבאים מצורפים להסכם זה ומהווים חלק בלתי נפרד הימנו:
      1. נספח א' - כתב ההזמנה
      2. נספח ב' - מפרט טכני ותאור העבודות
      3. נספח ג' - לוחות זמנים
      4. נספח ד' - תמורה
      5. נספח ה' - אישור עריכת ביטוח עבודות
      6. נספח ו' - תעודת השלמה
      7. נספח ז' - נוסח ערבות הסכם
2. **פרשנות והגדרות**
   1. לכל אחד מהמונחים בהסכם ו/או בנספחיו תהא המשמעות הנתונה להם להלן:

|  |  |  |
| --- | --- | --- |
| **"אתר העבודה"** | **-** | מרכז הספורט הלאומי תל אביב יפו בע"מ |
| "**העבודה**" או **"העבודות**" | **-** | העבודות נשוא הסכם זה, כמפורט בהסכם, במפרטים, בתוכניות, בכתב הכמויות וביתר המסמכים המצורפים להסכם. |
| "**המפקח**" | **-** | מי שיומנה על ידי המזמין. |
| "**המפרטים"** | **-** | המפרטים המצורפים **כנספח ב'** להסכם זה וכן כל מפרט שיצורף בעתיד. |
| "**ההרשאה"** | **-** | הרשאה בלתי מוגנת לתכנון, הקמה ושימוש מוגבל במגרשי הפאדל שיוקמו לתקופה הנקובה בהסכם |
| "**התוכניות**" | **-** | תוכניות ביצוע העבודות המצורפות **כנספח ב'** להסכם זה וכפי שימסרו מפעם לפעם לקבלן. |

* 1. בכל מקרה של סתירה, ספק או אי ודאות בין האמור בהסכם זה ובין האמור באחד מנספחיו או בין האמור בנספח מסוים לבין נספח אחר יכריע בדבר המפקח והכרעתו תהא סופית ומכרעת. תנאי הסכם זה על נספחיו השונים, הקיימים ואשר יבואו בעתיד, ולא יפורשו במקרה של סתירה, ספק, אי ודאות או דו משמעות כנגד מנסחו אלא לפי הכוונה העולה מהם.

1. **העבודות** 
   1. הקבלן מתחייב, באחריותו הבלעדית ועל חשבונו בלבד, לתכנן ולהקים מתחם פאדל שיכלול בין 4-6 מגרשי פאדל תקניים על פני שטח של כ - 1,500 מ"ר אשר יוקצו לו על ידי המזמין באתר העבודה, תוך שהוא נושא בכל העלויות בגין כך, בשיטת "DBOT" כאשר בסיום תקופת ההרשאה המתחם יימסר בחזרה לרשות המזמין.
   2. מובהר כי הקבלן מקבל את השטח במצבו AS-IS וכי הוא יידרש במידת הצורך גם לבצע עבודות תשתית ו/או הכנה ו/או ביסוס קרקע הנדרשות עבור הקמת הפרוייקט.
   3. הקבלן יידרש להקים את הכמות המקסימלית של המגרשים אשר ניתן יהיה להקים בשטח ובהתאם לשיקול דעת המזמין, ובכל מקרה, מגרש אחד לפחות יידרש להיות מונגש, בין היתר, בהתאם להוראות ס' 19 ל[תקנות שוויון זכויות לאנשים עם מוגבלות (התאמות נגישות למקום ציבורי שאינו בניין), תשע"ד-2013](https://www.nevo.co.il/laws/#/6069628c98308a83a8ecd001)
   4. העבודות יבוצעו מבלי להשבית את מרכז הספורט, והקבלן נערך מראש לביצוע העבודות באופן האמור לרבות עבודת לילה ואין לו טענות ביחס לאופן ביצוע העבודות.
2. **הצהרות הצדדים**
   1. המזמין מצהיר ומתחייב בזאת כלפי הקבלן כדלקמן:
      1. כי הוא בעל זכות השימוש בשטח המגרשים.
      2. כי לא חלה עליו כל מניעה חוקית ו/או אחרת מלהתקשר בהסכם זה עם הקבלן ולקיים את כל התחייבויותיו על פיו וכי נתקבלו על ידו כל האישורים הדרושים אצל האורגנים שלו לחתימה על הסכם זה.
      3. כי בכפוף לאמור בהסכם זה לקבלן/בר הרשות תהיה הזכות הבלעדית להפעלת מגרשי פאדל בתחומי המזמין במשך תקופת ההרשאה.
   2. הקבלן מצהיר כדלקמן:
      1. כי ראה את המתחם המיועד להקמת מגרשי הפאדל, בדק את מצבם הפיסי, המשפטי והתכנוני וסביבותיהם, מצא אותם מתאימים לצרכיו ומטרותיו ולדרישותיו AS- IS (לרבות בכל הנוגע לתשתיות ולמצב הקרקע) לשביעות רצונו המלאה והוא מוותר על כל טענת פגם ו/או אי התאמה מכל סוג שהוא, לרבות מחמת טעות, הטעייה, כפייה, מום או אי התאמה או פגם כלשהו.
      2. הקבלן הינו בעל הכישורים, הידע, ההסמכות והנסיון לצורך הפעילות ולפי מטרת הפעלתם כמפורט בהסכם זה.
      3. כי ידוע לו שזכויותיו על פי הסכם זה ביחס למגרשי הפאדל, תהיינה בתוקף אך ורק בתקופת ההרשאה שעל פי הסכם זה.
      4. כי עליו להשתמש במגרשי הפאדל בהתאם להוראות כל דין, לרבות חוקי מדינת ישראל וחוקי עזר עירוניים לעיר תל אביב- יפו, כפי שיהיו בתוקף מעת לעת וככל שחלים על הקבלן ובהתאם להוראות הסבירות של המזמין או מי מטעמו, ולעשות את כל הפעולות הדרושות לשם קבלת כל ההיתרים הנדרשים על פי כל דין להקמה מגרשי הפאדל ולהפעלתו.
      5. כי לא קיימת כל מניעה חוקית, חוזית או אחרת להתקשרותו עם המזמין, על פי הסכם זה. כי אינו מצוי בהליכי כינוס ו/או פשיטת רגל, לא מונה נאמן על נכסיו והוא מצהיר כי יש בידו לעמוד בהתחייבויותיה כאמור בהסכם, במלואן ובמועדן.
      6. כי חוק הגנת הדייר (נוסח משולב), תשל"ב-1972, אינו חל על הסכם זה ו/או ההרשאה על פיו ו/או על מגרשי הפאדל, וכי אין בכוונת הצדדים ליצור שכירות מוגנת על פי כל דין וכי לא יחולו על מגרשי הפאדל וההרשאה שעל פי הסכם זה, הוראות המקנות זכויות הגנת הדייר, בין על פי החוק הנ"ל ובין על פי כל חוק או דין אחר, ככל שיבוא במקומו או בנוסף לו, והקבלן/בר הרשות אינו ולא יהיה בכל צורה שהיא דייר מוגן.
3. **ביצוע העבודות**
   1. הקבלן יבצע את העבודות בהתאם למפרטים הטכניים, לתשריטים ולתוכניות שיאושרו על ידי המזמין, המצורפים כנספח ב' ללוחות הזמנים כמפורט בנספח ג' ובהתאם לדרישות כל דין, תקן וכל רשות. העבודות תבוצענה על ידי הקבלן בטיב מעולה ותוך שימוש בחומרים מעולים. מבלי לגרוע מהאמור לעיל מתחייב הקבלן להשתמש בחומרים של יצרן בעל תו תקן מאושר כחוק ואשר נבדקו ונמצאו כשרים למטרתם על ידי המפקח. הקבלן יבצע את העבודה בהתאמה מלאה ומדויקת להוראות ההסכם, ולשביעות רצונו המוחלטת של המפקח, וימלא בקפדנות אחר כל הוראות המפקח, בין שהן מפורטות בהסכם זה ובין שאינן. מובהר כי הפיקוח של המפקח מטעם המזמין על ביצוע העבודות (אם וככל שיהא כזה) אינו אלא אמצעי ביקורת וכי קיומו לא ישחרר את הקבלן מכל התחייבויותיו בהסכם זה לרבות מינוי מפקח מטעמו.
   2. מובהר היטב כי בטרם תחילת העבודות בפועל ו/או הזמנת החומרים, הקבלן נדרש לאשר את התכנון ו/את החומרים מול מרכז הספורט, כאשר הקבלן יידרש להציג את כלל התוכניות הסופיות לאישור מרכז הספורט לא יאוחר מ-14 ימים ממועד חתימת הסכם זה.
   3. באחריותו הבלעדית של הקבלן ועל חשבונו לקבל את כל ההיתרים והאישורים הסטטוטוריים הדרושים מהרשויות לצורך ביצוע העבודות, לרבות היתר בניה (ככל ויידרש), והקבלן מתחייב לבצע את כל הפעולות ו/או השינויים אשר יידרשו על ידם.
   4. באחריותו הבלעדית של הקבלן ועל חשבונו לקבל את כל האישורים הנדרשים מבעלי המקצוע השונים לצורך ביצוע העבודות, לרבות מהנדס יציבות, בטיחות וחשמל והקבלן מתחייב לבצע את כל הפעולות ו/או השינויים אשר יידרשו על ידם.
   5. ההתארגנות באתר תבוצע ע"י הקבלן בתיאום עם המזמין. למען הסר ספק, הקבלן לא יהיה זכאי לכל תשלום נוסף בקשר עם ההתארגנות באתר.
   6. על הקבלן לשתף פעולה, לגדר ולסגור את האתר ברמה בטיחותית כך שלא יהווה הפרעה הן לעובדי המקום והן לצדדים שלישיים.
   7. הקבלן לא יקבל חיבורי חשמל, מים, אויר דחוס וכו' לצרכי עבודותיו מאת המזמין והאספקות הנ"ל באם ידרשו, הנן באחריות הקבלן.
   8. הקבלן מתחייב לספק על חשבונו את כל הציוד, הכלים, המתקנים, החומרים והדברים הדרושים לביצועם היעיל של העבודות בקצב הדרוש.
   9. הקבלן מתחייב שביצוע העבודה (וכן כל עבודה נוספת שתבוצע על ידי כל צד ג' באתר העבודה) יעשה בכפוף להוראות כל דין ודרישות כל רשות, בתנאי בטיחות וגיהות ראויים, לרבות לפי כל החוקים החלים על ביצוע העבודות ובכלל זה קיום בקפדנות, חוק ארגון הפיקוח על העבודה התשי"ד - 1954 ופקודת בטיחות בעבודה והצווים והתקנות שפורסמו על פיהם, וכי הוא מצהיר כי ידוע לו שהמזמין, המפקח וכל מי מטעמם לא יחשבו בכל מקרה למנהל העבודה או למבצעה בפועל וכל האחריות המשפטית בגין בטיחות העבודה וכן כל יתר החובות המוטלות על מבצע העבודות תחול על הקבלן ועליו בלבד לרבות מינוי "מנהל עבודה" ומתן הודעה על ביצוע העבודות. הקבלן מצהיר כי הינו "קבלן ראשי" כמשמעו של דבר בפקודה הנ"ל ובתקנותיה וכי הוא לוקח על עצמו את האחריות הכוללת לביצוע תקנות הבטיחות בעבודה (עבודות בנייה) התשמ"ח - 1988 באתר.
   10. הקבלן ישמור את אתר העבודה ואת העבודות עצמן כשהן נקיים ומסודרים בכל זמן, ובהתאם להוראות המפקח יסלק מאתר העבודה את עודפי החומרים והפסולת והכל על חשבונו. מיד עם סיום העבודה בחלק כלשהו של אתר העבודה יסיר הקבלן על חשבונו כל לכלוך, מכשול, סיכון, עודפי חומרים ופסולת שנותרו באותו חלק של האתר, לרבות בדרך של מילוי בורות וחפירות, יישור ערמות עפר וכד'.
   11. על הקבלן להפסיק את ביצוע העבודה, לזמן מסוים או לצמיתות, לפי הוראה בכתב מאת המפקח (שתינתן לפי שיקול דעתו הבלעדי של המפקח), בהתאם לתנאים ולתקופה שצוינו בהוראה, ולא יחדשנה אלא אם ניתנה לו על ידי המפקח הוראה בכתב על כך. הופסקה העבודה כאמור, יהא זכאי הקבלן לתשלום חלק יחסי מהתמורה בהתאם לכמות העבודה שביצע בפועל, וכן לפיצוי על הוצאותיו הישירות (לרבות מבלי לגרוע מכלליות האמור לעיל נזק תוצאתי הפסד רווחים וכיו"ב) של הקבלן, והכל לפי קביעת המפקח, ובלבד שהמזמין לא יהא חב בכל תשלום לפי סעיף זה אם ההוראה על הפסקת ביצוע העבודה ניתנה עקב כך שהקבלן הפר הוראה מהוראות הסכם זה.
   12. בתום ביצוע העבודות, בין שביצוע העבודות הושלם על ידי הקבלן ובין שביצוען הופסק לצמיתות לפי סעיף 4.11 לעיל ו/או בגין הפרת התחייבויות הקבלן בהסכם זה וכל חלק מהם על ידי הקבלן, יפנה הקבלן את אתר העבודה כשהוא נקי מכל חפץ ואדם השייכים לו.
   13. לא פינה הקבלן כאמור, אזי, מבלי לגרוע מזכויות המזמין לפי הדין ולפי תנאי הזמנה זו, יהא המפקח רשאי לתפוס את אתר העבודה ולסלק ידו של הקבלן ממנו ובמידה והעבודה טרם הושלמה, להשלים את העבודה בעצמו או באמצעות קבלן אחר, או בכל דרך אחרת, ולהשתמש לשם כך בכל החומרים, הציוד והמתקנים שבאתר העבודה. לקבלן לא תהא כל זכות עיכבון מכל סוג שהוא לגבי האתר או כל חלק ממנו, לגבי העבודה או כל חלק ממנה או לגבי החומרים והציוד המצויים בחזקתו ו/או באתר העבודה.
   14. באחריות הקבלן לבצע את כל התאומים לקבל כל האשורים, ככל שנדרשים, לבצע כל ההכנות שידרשו על ידי הרשויות הנוגעות בעבודתו כגון חברת החשמל, חברת בזק, מכבי אש, משטרה וכו' ללא כל תשלום מעבר לתמורה כמפורט ב**נספח ד'**.
   15. הפרה של הוראות סעיף זה, על תתי סעיפיו, מהווה הפרה יסודית של ההסכם.
4. **העדר יחסי עובד – מעביד**
   1. מובהר בזאת, כי הסכם זה הינו הסכם בין מזמין לבין קבלן עצמאי ואינו מהווה הסכם עבודה, כי הקבלן הינו בעל עסק עצמאי וכי בינו או לבין מי מנותני השירותים לבין המזמין ו/או מי מטעמו, לא מתקיימים יחסי עובד - מעביד, יחסי הרשאה, יחסי סוכנות או יחסי שותפות, מכל סוג שהוא.
   2. מוסכם בין הצדדים כי אם יוחלט שלמרות כוונת הצדדים המפורשת, הקבלן ו\או מי מהמועסקים על ידו הינם עובדי מרכז הספורט, אזי ישפה הקבלן את מרכז הספורט על כל הוצאה ו\או נזק ו\או חסרון כיס שיגרמו למרכז הספורט עקב כך.
5. **העסקת נותני שירותים**
   1. הקבלן מתחייב לבצע את העבודות באמצעות נותני שירותים איכותיים, מיומנים, מנוסים ובעלי הכשרה מתאימה לביצוע העבודות בהתאם להסכם זה, ביעילות, במיומנות ובהתאם ללוח הזמנים כמפורט בהסכם זה.
   2. המפקח יהיה רשאי, בכל עת ובלא צורך במתן נימוקים, לדרוש מן הקבלן להפסיק את ביצוע העבודות באמצעות נותן שירותים מסוים. דרש המפקח כאמור, יפסיק הקבלן את הצבת נותן השירותים לא יאוחר מ-24 שעות לאחר שהמפקח מסר לו את דרישתו כאמור ויעמיד במקומו, במועד האמור, נותן שירותים מתאים אחר.
   3. הקבלן ימנה נציג קבוע מטעמו, בעל ניסיון וידע בניהול העבודות כמפורט בהסכם זה ("**הנציג**") אשר ישמש כמנהל הפרויקט מטעם הקבלן ויפקח על ביצוע העבודות. זהות נציג הקבלן שימונה כאמור, תאושר מראש בידי המזמין. נציג הקבלן ישמש כבא כוחו המוסמך של הקבלן וילווה את ביצוע העבודות לרבות תיאום כל פעילויות הקבלן ונותני השירותים מטעמו. נציג הקבלן לא יוחלף, אלא אם אישר זאת המזמין בכתב ומראש. המזמין יהא רשאי לדרוש את החלפת הנציג בכל עת ומכל סיבה שהיא, והקבלן מתחייב למנות נציג אחר תוך 3 ימים אשר יהיה לשביעות רצון המזמין.
   4. הקבלן מתחייב כי העסקת עובדים על ידו תעשה בהתאם להוראות הדין ובכלל זה הוראות חוק שירות התעסוקה וחוק הספורט. בר הרשות מתחייב כי לא יעסיק עובדים זרים או שב"חים. מבלי לגרוע מהאמור, הקבלן מתחייב לקיים לגבי עובדיו את כל ההוראות המתייחסות לתנאי עבודה על פי כל דין או הסכם החל על היחסים בינה לבינם לרבות עמידת המועסקים על ידה בכל הדרישות המקצועיות ו/או כושר מקצועי החלים על מתן השירות ובר הרשות מתחייב לשאת בכל התשלומים בגין מס הכנסה, תשלום לביטוח לאומי וכל מס או היטל וכל תשלום סוציאלי אחר וכל יתר ההוצאות, לרבות כל תשלום החל על מעסיק על פי דין וכל הסכם קיבוצי החל על תנאי העסקתם של עובדיה והמזמין אינו אחראי לכך בכל צורה ואופן.
6. **השלמת העבודות ותקופת הבדק**
   1. הושלם ביצוע העבודות, יודיע על כך הקבלן למזמין ולמפקח בכתב. הצדדים יתאמו ביניהם מועד שבו יבדוק המזמין את העבודות כאשר מועד זה יהיה לא יאוחר מ-7 יום לאחר שנתקבלה הודעת הקבלן.
   2. לא תינתן לקבלן תעודת ההשלמה אלא לאחר שהתקיימו התנאים דלהלן:
      1. הקבלן מסר למזמין שני סטים של התכניות לרבות קבצי תכנון בפורמט כפי שיתבקש וכפי שבוצעו בפועל (as made).
      2. הקבלן ביצע לשביעות רצון המפקח את כל הטעון תיקון ו/או השלמה, ככל שנדרש על ידו לעשות כן.
      3. התקבלו כל האישורים הדרושים מהרשויות לשביעות רצון המזמין.
      4. הקבלן המציא למזמין את ערבות הבדק.

* 1. מצא המזמין כי העבודות בוצעו לשביעות רצונו ותואמות את הנדרש על פי ההסכם, והתמלאו כל התנאים הקבועים בסעיף ‎9.2 לעיל, תינתן לקבלן תעודת השלמה בנוסח המצ"ב כ**נספח ו'** להסכם זה. תעודת ההשלמה לא תחייב את המזמין אלא אם נחתמה על-ידי המזמין.
  2. קבע המזמין שיש לבצע שינויים או תיקונים, יערכו הצדדים רשימת תיקונים, השלמות ושינויים והקבלן יבצעם בתוך פרק הזמן שיקבע על ידי המפקח. עם השלמתם, יחול האמור לעיל בהתאמה.
  3. אין במתן תעודת השלמה כדי לשחרר את הקבלן מאיזו אחריות שהיא לליקוי שלא נחשף או שהתגלה לאחר שנבדקו העבודות על ידי המפקח. למען הסר ספר מובהר בזאת, כי בדיקת העבודה ואישורה על ידי המפקח אינם משחררים את הקבלן מהאחריות הנ"ל.
  4. מבלי לגרוע מאחריותו של הקבלן לפי הסכם זה ומאחריותו לפי כל דין, יהיה הקבלן אחראי לתיקון כל פגם מכל מין וסוג שיארע לעבודה ולמתקנים שהותקנו במסגרתה, וזאת, בגין כל חלק מהעבודה, החל מיום השלמת העבודה ועד תום תקופת הבדק. התיקון יבוצע במהירות המרבית לאחר הודעת המפקח ובהתאם להנחיות המפקח ועל חשבונו של הקבלן. במידה ולא יתקן הקבלן את הדרוש תיקון במועד יהא המזמין רשאי לתקן את הדרוש תיקון בעצמו ולחייב את הקבלן בעלות התיקון. תוקן או הוחלף, חלק מהעבודה או מהמתקנים שהותקנו בה, יחולו הוראות סעיף זה לגבי החלק המוחלף, או המתוקן כאילו יום החלפת או תיקון החלק האמור הינו יום השלמת העבודה באותו חלק וחוזר חלילה. כן יחולו על ביצוע התיקון או ההחלפה כל הוראות הסכם זה בשינויים המחויבים.
  5. אם הפגמים או חלק מהם, לא ניתנים לדעת המזמין לתיקון, או שתיקונם עלול לגרום, לדעת המזמין, שיבושים או נזקים ניכרים למזמין ו/או למשתמשים בעבודות, יודיע על כך המזמין לקבלן בכתב והקבלן יהיה חייב בתשלום פיצויים למזמין, בסכום שייקבע על ידי המפקח, וקביעתו של המפקח, אשר תהיה מנומקת, תחייב את הקבלן.
  6. מבלי לגרוע מהוראות החוזה ומאחריות הקבלן בתקופת הבדק ומכוח כל דין, יהיה הקבלן אחראי הן בתקופת הבדק והן במשך 7 שנים לאחר תום תקופת הבדק לכל פגם יסודי שיתגלה בעבודות, בכפוף לאחריות המוטלת על הקבלן על פי הוראות כל דין ו/או הוראות ההסכם וכן בקרות כל אחד מהמקרים הבאים:

(א) אם הפגם היה מוסתר או הוסתר או הוסווה כדי למנוע התגלותו בבדיקה סבירה.

(ב) אם הפגם נובע או קשור בהפרה כלשהי של חובה שבדין.

(ג) אם הפגם ניתן היה לגילוי, רק בקרות אירוע כלשהו שלא ארע, אלא לאחר תום תקופת הבדק ופגם זה נובע מהפרת הוראה מהוראות ההסכם ו/או הוראת כל דין.

1. **תקופת ההרשאה**
   1. הסכם זה יעמוד בתוקף למשך 3 שנים, מיום \_\_\_\_\_\_\_ ועד ליום \_\_\_\_\_\_\_ (להלן: "**תקופת ההרשאה המקורית"**), אלא אם יבוטל הסכם זה או תקופתו תוארך כדין קודם לכן.

מובהר כי תקופת ההרשאה, כהגדרתה בסעיף 9.1 למסמכי המכרז, תחל ממועד השלמת העבודות בפועל ו/או מהמועד האחרון להשלמת העבודות בהתאם לנספח ג', לפי המוקדם.

* 1. מוקנית בזאת לקבלן אופציה (להלן: **"זכות האופציה"**) להאריך את תקופת ההרשאה לתקופה של 3 שנים נוספות. על הקבלן להודיע למרכז הספורט על רצונו לממש את זכות האופציה בכתב, ולכל הפחות 6 חודשים ממועד סיום תקופת ההרשאה המקורית.
  2. מימוש תקופות האופציה הנ"ל (או איזו מהן) תהא מותנית:
     1. בהארכת תוקפן של כל פוליסות הביטוח כמפורט בהסכם זה, באותם התנאים למשך תקופת האופציה הרלוונטית, ובהצגתן לבדיקת מרכז הספורט לא יאוחר מ-14 (ארבע עשר) יום לפני תחילתה של תקופת האופציה הרלוונטית.
     2. בהארכת תוקפה של הערבות הבנקאית בסכום ובמועדים מעודכנים כנדרש על פי להסכם זה, לא יאוחר מ- 14 (ארבע עשר) יום לפני תחילתה של תקופת האופציה הרלוונטית.

1. **ההרשאה לניהול ותפעול מגרשי הפאדל**
   1. בתמורה וכנגד מצגיו והתחייבויותיו של בר הרשות למלא בדייקנות ובקפדנות אחר כל הוראות הסכם הרשאה זה, מרכז הספורט מקנה בזאת לבר הרשות הרשאה אישית לנהל ולהפעיל במגרשי הפאדל מתחם מגרשי הפאדל וזאת בכפוף לאמור בהסכם הרשאה זה.

"**ההרשאה**" לעניין זה, משמעה – הרשאה להפעיל, לנהל ולתחזק מתחם פאדל בשטח המגרשים שיוקמו במסגרת הסכם זה.

הקבלן מתחייב בזה לנהל את מתחם הפאדל ברמה גבוהה ובמקצועיות, ולהעסיק לשם כך מדריכים מקצועיים מנוסים בעלי הכשרה מקצועית. הקבלן מצהיר בזה כי ידוע לו שניהול המתחם באופן שונה מהאמור לעיל עלול לפגוע, בין היתר, בשמו הטוב של מרכז הספורט.

* 1. לקבלן תינתן הרשאה להשתמש, לנהל ולתפעל את מגרשי פאדל בכל ימות השבוע בין השעות 06:00 עד 23:00. מובהר בזאת, כי לא יינתן אישור לעשות שימוש במגרשים במהלך יום הכיפורים ובמהלך ערב יום הזיכרון.
  2. הקבלן מתחייב לשמור על תקינות המגרשים ועל שלמותם וניקיונם בכל עת והוא יהיה האחראי הבלעדי על תקינותם, אחזקתם, תפעולם וניהולים השוטף. בהתאם, הקבלן יהיה האחראי הבלעדי לתיקון כל פגם ו/או תקלה ו/או בלאי אשר יתגלה בשטח המגרשים.
  3. מבלי לגרוע מהאמור, הקבלן מתחייב להחזיק את המגרשים ואת המתחם על כל התשתיות והציוד המוצבים בו, במצב טוב ותקין בכל עת. הקבלן מתחייב להמנע מגרימת כל נזק או קלקול למתחם ו/או למגרש ו/או לחלק מהם ולתקן על חשבונו ומיד כל נזק שיגרם כאמור על ידו ו/או על ידי מי מטעמו ו/או על ידי מבקרים, לקוחות, עובדים, פועלים ו/או כל צד ג' אחר. מובהר כי הכוונה הינה לנזק מכל סוג, לרבות מכזה הנגרם משימוש רגיל ו/או מבלאי רגיל וסביר.
  4. הקבלן מצהיר בזאת, כי בתור מי שיתכנן וביצע את העבודות להקמת מגרשי הפאדל, הוא מוותר על כל טענה בדבר חישוב שטחם ו/או הגדרת שטחם ו/או כל טענת אי התאמה מכל סוג בנוגע למגרשים ו/או למתקנים הנוספים שיוקמו במתחם הפאדל.
  5. הקבלן מתחייב כי ימנע כניסה של כל אדם למגרשים בלבוש שאינו מתאים למשחקי פאדל. כמו כן, מתחייב הקבלן לדאוג לכך שעובדיו, מבקריו, ותלמידיו יתנהגו בצורה נאותה ההולמת התנהגות במגרשי ספורט, ושימנעו מלהפריע למבקרים האחרים במרכז הספורט. תנאי זה הינו תנאי יסודי בהסכם.
  6. הקבלן מתחייב לתחזק ולטפח על חשבונו את חזות ונראות המתחם ולשמור באופן קפדני על ניקיון וחזות המתחם והמגרשים.
  7. מובהר בזאת, כי בכל מקרה בו המגרשים, כולם או חלקם, לא יהיו שמישים לשימוש, מרכז הספורט לא יהיה חייב להעמיד לרשות הקבלן כל מגרש חלופי אחר, אך יהיה רשאי לעשות כן בהתאם לשיקול דעתו הבלעדי. היה והשימוש באחד המגרשים לא יהיה אפשרי לתקופה העולה על שבעה (7) ימים, ומרכז הספורט לא יעמיד לרשות בר הרשות מגרש חלופי אחר, אזי יופחת מהתמורה, כהגדרתה להלן, החלק היחסי בגין התקופה בה לא התאפשר לעשות שימוש במגרש (חלק יחסי לפי מספר המגרשים בהם לא ניתן היה לעשות שימוש ומשך התקופה).
  8. הצדדים יפעלו יחדיו בכדי לקבוע מחירון למשתמשים אשר יוסכם על ידי שני הצדדים ובכל מקרה מחיר המקסימום לשעת מגרש לא יעלה על 220 ₪ (כולל מע"מ). מבלי לגרוע מהאמור, הקבלן מתחייב להעניק הנחה לתושבי תל-אביב-יפו ולאזרחים ותיקים בשיעור של 10% לפחות וכן להעניק הנחות מיוחדות למרכז הספורט עבור עריכת אירועים של מרכז הספורט. כמו כן, הקבלן מתחייב להקצות לטובת מרכז הספורט בנק שעות של 70 שעות בשנה, בהן תינתן למרכז הספורט הזכות לעשות שימוש במגרש פאדל ללא עלות וזאת בהתאם לזמינות המגרשים ובתיאום מראש.
  9. אין בהסכם הרשאה זה כדי להקנות לקבלן זכויות כלשהן במגרשים ו/או במתחם פרט לזכויות אשר ניתנו במפורש על פי הסכם הרשאה זה.
  10. למען הסר ספק מובהר כי ההרשאה אינה כוללת כל זכות במגרשי החניה שבשטח מרכז הספורט.
  11. אין בהסכם הרשאה זה כדי להעניק לבר הרשות בלעדיות ביחס להרשאה, ומרכז הספורט רשאי בעתיד להעניק הרשאות זהות ו/או דומות לגורמים נוספים.

1. **התמורה והתשלומים**
   1. מובהר היטב כי בגין ביצוע העבודות כולן הקבלן לא יקבל כל תמורה, למעט הזכאות לקבל זכות הרשאה לתפעול וניהול של מגרשי הפאדל בתקופת ההסכם.
   2. עבור זכות ההרשאה לניהול ותפעול מתחם הפאדל, הקבלן ישלם למרכז הספורט את הסכומים המפורטים בנספח התמורה (**נספח ד')**. המזמין ינכה מהתמורה כל ניכוי המתחייב על פי כל דין.
   3. בר הרשות מתחייב לשלם את דמי ההרשאה החל ממועד תחילת תשלום דמי ההרשאה ולמשך כל יתר תקופת ההרשאה, ללא כל תנאי, בין אם עשה שימוש בנכס ובין אם לאו.
   4. הוראות סעיף זה הינן יסודיות ועיקריות והפרתן מהווה הפרה יסודית של ההסכם.
   5. בר הרשות מתחייב לשלם במשך כל תקופת השכירות, בנוסף לתשלומים שפורטו בהסכם, גם את כל התשלומים שלהלן:
      1. תשלום עבור צריכת חשמל (על פי מונה שיותקן למתחם על חשבון בר הרשות במידת הצורך). מובהר בזאת כי מרכז הספורט הוא בעל הזכויות הבלעדיות באספקת חשמל ובר הרשות מוותר בזאת על כל טענה ו/או דרישה ו/או תביעה כלשהי כנגד מרכז הספורט לעניין זכויותיו הבלעדיות לאספקת חשמל כאמור. בר הרשות ישלם למרכז הספורט את חשבון החשמל שיוגש לו על ידי מרכז הספורט, בהתאם לחשבון, וזאת בתוך14 ימים ממועד הגשת החשבון, וזאת על פי תעריפי תעו"ז של חברת החשמל לאספקת חשמל במתח נמוך (ללא תלות בזהות ספק החשמל) ו/או לפי התשלום שיידרש לשלם למרכז הספורט בפועל, וע"פ הצריכה בפועל של בר הרשות. יובהר כי בר הרשות יהיה רשאי לבצע מפעם לפעם בדיקה של קריאות החשמל ושל המונה באמצעות חברה ו/או גוף חיצוני
      2. בר הרשות ישלם עבור צריכת מים, טלפון, וכיו"ב תשלומים החלים לפי הנוהג ו/או לפי הדין על בר הרשות
      3. במשך כל תקופת ההסכם ישלם בר הרשות את כל התשלומים, ההיטלים, הארנונות, המסים ותשלומי החובה מכל סוג שהוא, העירוניים ו/או הממשלתיים או אחרים, לרבות כל אגרה, דמי רישוי ורישיונות מכל סוג שהוא, החלים ו/או שיחולו בעתיד על פי כל דין על המשתמש ו/או מחזיק בנכס מקרקעין ו/או הנוגעים לשטח ההרשאה ו/או הפעלתו ו/או החזקתו, וזאת בנוסף לכל התשלומים החלים עליו על פי הסכם זה במפורש, וכן יחולו על בר הרשות כל המסים או היטלים ו/או היטל השבחה ו/או התשלומים שיוטלו בקשר להוצאת היתרים, שיוטלו על שטח ההרשאה עקב שימוש חריג בשטח ההרשאה בניגוד לתב"ע או היתר בניה החלים על שטח ההרשאה בקשר לשימוש בשטח ההרשאה, הפעלתו והחזקתו. על אף האמור לעיל, מוסכם כי מיסים החלים על פי דין על הבעלים של נכס יחולו על מרכז הספורט. יובהר כי תשלומי הארנונה יחולו בכל מקרה על בר הרשות.
      4. כל מס ו/או אגרה או תשלום החלים ו/או שיחולו על ניהול עסקי בר הרשות, לרבות מסי עסקים ותשלומים עבור רישיונות, שיוצאו על חשבונו ואחריותו של בר הרשות, ושישולמו על ידי בר הרשות במועד החוקי שיש לשלמם לרשויות כאמור.
2. **אחריות שיפוי וביטוח**

אחריות

* 1. האחריות הכוללת על תכנון ובניית המגרשים תהיה מוטלת לכל אורך תקופה החוזה אך ורק על הקבלן ואין באישורו של המזמין בכדי לגרוע מאחריותו הבלעדית של הקבלן.
  2. הקבלן יהיה אחראי אחריות בלעדית, מלאה ומוחלטת כלפי המזמין ו/או כלפי צדדים שלישיים כלשהם לכל נזק, רכוש או גוף, ו/או לכל אובדן שייגרם לעצמו ו/או לעובדיו ו/או למזמין ו/או לעובדיו ו/או לכל צד שלישי כלשהו, אדם או תאגיד, ו/או לרכושם של איזה מהנ"ל, כתוצאה מביצוע העבודות או בקשר אליהן על ידי הקבלן ו/או עובדיו ו/או מי מטעמו ו/או כל מי שנתון למרותו, לרבות על ידי קבלני המשנה ועובדיהם או על ידי כל מי שנתון למרותם או הפועל מטעמם ו/או כתוצאה מכל עבודה רשלנית, כל זאת בתקופת ביצוע העבודות ובתקופת הבדק.

מבלי לגרוע מהאמור לעיל, מוסכם בין הצדדים כי הקבלן יהיה אחראי לכל אובדן ו/או נזק ו/או פגיעה מכל סוג שיגרמו עקב מעשה ו/או מחדל הקשור במישרין לשימוש במגרשים וסביבתו ו/או לתפעול מתחם הפאדל במרכז הספורט על ידי הקבלן ו/או מי מעובדיו ו/או מבקריו ו/או מי מהפועלים מטעמו, לגופו של כל אדם ו/או לרכושו של כל אדם וכל גוף שהוא.

* 1. הקבלן יישא בתשלום כל קנס ו/או פיצוי ו/או תשלום ו/או הוצאה מכל סוג שיוטלו ו/ואו יחולו בגין איזה מהאירועים המפורטים בסעיף 10.2 לעיל או כתוצאה מהם.
  2. הקבלן מתחייב לשפות את המזמין ולשלם לו, בתוך שבעה ימים מיום דרישתו הראשונה לכך, כל סכום כספי, דמי נזק, הפסד, תשלום או הוצאה שייגרמו למזמין (לרבות הוצאות משפט ושכר טרחת עורך-דין), הקשורים בדרישה ו/או תביעה, לרבות תביעת צד שלישי, שתוגש ו/או תינקט על ידי גורם כלשהו, לרבות הקבלן ו/או מי מטעמו, נגד המזמין ו/או עובדיו ו/או אחר מטעמו בכל עניין הקשור לביצוע העבודות, לרבות בקשר לשאלת קיומם ו/או העדרם של יחסי עובד-מעביד בין הקבלן ו/או מי מטעמו לבין המזמין ו/או בקשר עם כל חיוב, חבות, חוב, מס, תשלום חובה ו/או אחריות הנובעים מיחסים כאמור, מכל מקור שהוא, וכן לרבות כל דרישה ו/או תביעה בקשר עם שימוש ו/או העתקת מסמכים ו/או חומר מכל סוג שהוא השייך למזמין ו/או לאדם אחר ו/או הפרת זכויות קניין אחרות של המזמין ו/או צד שלישי כלשהו.

כן ישפה הקבלן ויפצה את המזמין, בתום שבעה ימים מיום דרישתו הראשונה לכך, בכל עת וללא הגבלת סכום, בגין כל סכום כספי, דמי נזק, הפסד, תשלום או הוצאה שייגרמו לו או עלולים להיגרם לו (לרבות הוצאות משפט ושכר טרחת עורך-דין), בגין איזה מהאירועים המפורטים בסעיף 10 ו/או כתוצאה מהם, והקבלן פוטר את המזמין וכל הבאים מטעמו לכל אחריות לנזק כאמור .

* 1. שום הוראה מהוראות הסכם זה אין בה ולא תתפרש כדי לעשות את המזמין וכל אדם הפועל מזמן לזמן בשמו או מטעמו, אחראים או כדי לחייבם בפיצויים או אחר בעד כל אובדן, נזק, הפסד או הוצאה העלולים להיגרם לגופו או לרכושו של אדם כלשהו, לרבות הקבלן, עובדיו וכל אדם אחר הפועל מטעמם או צד ג', מחמת פעולה רשלנית, מחדל, מקרה אסון או סיבה אחרת הקשורה או הנובעת מקיום ההסכם או ביצוע העבודות, והקבלן לבדו יישא באחריות לתוצאות בכל מקרה מהמקרים המפורטים לעיל.
  2. המזמין ו/או כל מי שבא ו/או פועל מטעמו לא יהיו אחראים ולא יישאו בכל חבות שהיא לכל נזק, גוף או רכוש, ו/או פגיעה שהיא שייגרמו לקבלן ו/או לקבלני משנה ו/או לרכושם ו/או לעובדיהם ו/או למי מטעמם.
  3. מבלי לגרוע מכלליות האמור לעיל, מובהר כי הקבלן יהיה אחראי לכל נזק ו/או קלקול שייגרם לרכוש של צד שלישי לרבות רכוש של רשויות. הקבלן יתקן הנזקים ו/או הקלקולים על חשבונו באופן יעיל ולשביעות רצון המוסמכים לטפל ברכוש שניזוק.
  4. מבלי לגרוע מהתחייבויות הקבלן בהסכם זה, המזמין יהיה רשאי לתקן בעצמו או באמצעות אחרים את הנזקים שהקבלן אחראי לתקנם לפי הוראות סעיף 9 זה על חשבון הקבלן, והקבלן יישא בכל ההוצאות הכרוכות בתיקון הנזקים האמורים בתוספת 15% הוצאות כלליות של המזמין.
  5. כל סכום שהקבלן יהיה אחראי לתשלומו לפי הוראות סעיף זה, יהיה המזמין רשאי, מבלי לגרוע מיתר זכויותיו על פי הסכם זה או על פי כל דין, לגבותו או לנכותו מכל סכום המגיע או שיגיע לקבלן מאת המזמין בכל זמן שהוא וכן יהא רשאי לגבותו מהקבלן בכל דרך אחרת.

ביטוח

* 1. מבלי לגרוע מאחריותו ומהתחייבויותיו של בר הרשות על פי כל דין ו/או על פי הסכם זה, מתחייב בר הרשות לערוך ולקיים על חשבונו, את הביטוחים וההוראות המפורטים בנספח הביטוח המסומן כנספח ה' וכן באישורי קיום ביטוחי בר הרשות המסומנים כנספחים ה'1, ה' 2 ו- ה' 3 המצורפים להסכם זה ומהווים חלק בלתי נפרד ממנו.

1. **בטחונות**
   1. להבטחת מילוי כל התחייבויותיו של הקבלן במלואן ובמועדן, ימציא הקבלן למזמין, במעמד חתימת ההסכם, ערבות של בנק ישראלי, אוטונומית ובלתי מותנית, שתהיה בתוקף לאורך כל תקופת ההתקשרות, בתנאים ובנוסח הקבועים בנספח ז' להסכם זה בשיעור של 3 חודשי שכירות כמפורט בנספח התמורה (להלן: "**ערבות** **ההסכם**").
   2. המזמין זכאי לגבות מהקבלן כל תשלום, פיצוי או שיפוי שיגיעו לו מהקבלן על פי ההסכם או על פי כל דין, על ידי מימוש ערבות כלשהי, כולן או חלקן.
   3. מבלי לגרוע מכלליות האמור, במקרה והקבלן יפר תנאי מתנאי ההסכם, יהא המזמין רשאי מבלי לגרוע ו/או לפגוע בזכויותיו על פי הוראות ההסכם ו/או הוראות כל דין, לחלט את סכום ערבות כולו או חלקו, לפי שיקול דעתו הבלעדי.
   4. אין במתן ערבויות הביצוע והבדק או במימושן על ידי המזמין כדי לגרוע מחיוביו של הקבלן כלפי המזמין על פי ההסכם או על פי הוראות כל דין או בכדי לגרוע מזכויות המזמין לתבוע כל סעד המגיע או שיגיע לו על פי ההסכם או על פי כל דין.
   5. במקרה של מימוש ערבות הביצוע או ההסכם, כולה או חלקה, חייב הקבלן להמציא למזמין תוך 7 ימים מיום המימוש כאמור, ערבות חדשה, לתקופה ובתנאים הזהים לערבות שמומשה, לרבות סכום הערבות.
   6. כל ההוצאות הקשורות בהוצאת הערבויות, בהארכת תוקפן, בגבייתן, בהסבתן ובהגדלת היקפן, לפי העניין, יחולו על הקבלן וישולמו על ידו.
2. **סיום ההסכם**
   1. הסכם זה יהיה בתוקף ממועד חתימתו ועד לסיום תקופת ההרשאה.
   2. הופר ההסכם ע"י הקבלן הפרה יסודית שלא תוקנה בתוך 14 ימים מדרישת המזמין בכתב (או כל הפרה אחרת שלא תוקנה בתוך 30 יום מדרישת המזמין בכתב) והמזמין החליט על ביטול הסכם זה בשל ההפרה כאמור, יהיה זכאי המזמין לפיצוי מוסכם בסך של 50,000 ₪. הצדדים מסכימים כי סכום הפיצוי המוסכם הוא סביר בהתחשב במהות העבודות נשוא הסכם זה. אין בהוראה זו כדי לגרוע מיתר זכויות המזמין לפי ההסכם ו/או לפי כל דין, לרבות זכותו לפיצוי גבוה מכך.
   3. מבלי לגרוע מכל זכות ו/או סעד העומדים למי מן הצדדים מכוח הסכם זה ו/או כל דין, בהתרחש אחד (או יותר) מהמקרים המפורטים להלן, יהיה כל צד רשאי לבטל את ההסכם לאלתר: הצד השני הפר את ההסכם הפרה יסודית שלא תוקנה בתוך 14 ימים מדרישה בכתב לעשות כן (או כל הפרה אחרת שלא תוקנה בתוך 30 יום מדרישה בכתב לעשות כן) ו/או ניתן נגד הצד השני צו קבלת נכסים ו/או מונה לו מפרק או מנהל או כונס נכסים, קבוע או זמני.
   4. כן יהיה המזמין רשאי להביא הסכם זה לידי סיום לאלתר במקרה בו הוטל עיקול על כספים ו/או נכסים מהותיים של הקבלן באופן שפוגע ביכולת הקבלן למלא את התחייבויותיו לפי ההסכם.
   5. הביא המזמין הסכם זה לידי סיום על פי תנאי סעיף ‏14.3 זה, יהיה המזמין רשאי, מבלי למעט מכל זכות או סעד העומדים לרשותו על פי ההסכם או על פי כל דין, לסלק את ידו של הקבלן מאתר העבודות ולהשלים את ביצוע העבודות בעצמו או בכל דרך אחרת, ולהשתמש לשם כך בכל החומרים, הציוד והמתקנים שבאתר העבודות, ואף למכור את עודפי החומרים, הציוד והמתקנים האמורים ולהשתמש בתמורה ממכירתם לכיסוי הסכומים המגיעים לו מהקבלן לפי ההסכם.
3. **פינוי** 
   1. במועד סיום ההסכם, מכל נסיבות שהן, מתחייב בר הרשות לפנות את מגרשי הפאדל מכל חפץ ואדם, למעט הציוד המחובר והמותקן לשם הפעלת המגרש ולמסור אותו לחזקת המזמין במצבו כפי שהיה במועד ההקמה ובכפוף לבלאי סביר.
   2. יובהר כי, השוכר מסכים שעבודות השוכר יהיו לקניינו הבלעדי של המשכיר מבלי שיגיע לו דבר בשל כך ומוותר בזאת על כל טענה ו/או תביעה שיש ו/או שעשויה להיות לו בקשר לכך.
   3. לא יעשה כן בר הרשות, רשאי המזמין להיכנס למקום, לאחר התראה בכתב בת 14 ימים על כוונתו לעשות כן, לפנות את רכוש בר הרשות, ולאחסנו, על חשבון בר הרשות, במקום ראוי ובר הרשות מתחייב להשיב למזמין את ההוצאות הכרוכות בהובלת ואחסנת הציוד בצירוף ריבית פיגורים בשיעור הקבוע באותו עת בבנק הפועלים עבור ריבית חריגה לפי דרישת המזמין ובר הרשות פוטרת בזאת את המזמין מכל טענה בנוגע לכל אובדן ו/או נזק שעלולים להיגרם לציוד בשל העברתו לאחסון ואחסונו.
   4. בגין כל יום של פיגור בפינוי מגרשי הפאדל החל מהיום השביעי, ישלם בר הרשות למזמין פיצוי מוסכם ומוערך מראש בסך של 5,000 ש"ח ליום, וזאת מבלי לפגוע בזכויות המזמין לסעדים אחרים המוקנים לו על פי הסכם זה ו/או על פי כל דין.
4. **כללי**
   1. הדין החל על הסכם זה הינו דין מדינת ישראל וסמכות השיפוט המקומית מוקנית לבתי המשפט המוסמכים במחוז שיפוט תל-אביב יפו בלבד ולא לכל בית משפט אחר.
   2. הקבלן מתחייב לא להעביר ו/או להמחות ו/או להסב ו/או לשעבד את זכויותיו ו/או התחייבויותיו מכוח הסכם זה, כולן או חלקן, ללא אישור המזמין בכתב ומראש. אישור המזמין ינתן בהתאם לשיקול דעתו הבלעדי.
   3. המזמין יהיה רשאי בכל עת ולפי שיקול דעתו המוחלט להעביר ו/או להמחות ו/או להסב ו/או לשעבד את זכויותיו ו/או התחייבויותיו לפי הסכם זה, ובלבד שלא תפגענה זכויותיו של הקבלן מכוח הסכם זה באופן מהותי.
   4. הקבלן מוותר בזה על כל זכות קיזוז או עיכבון הנתונה לו מכוח כל דין. המזמין יהיה רשאי לקזז או לעכב כל סכום המגיע לקבלן לפי הסכם זה או כל הסכם אחר, מכל סכום המגיע או יגיע לו מהקבלן לפי הסכם זה או כל הסכם אחר.

* 1. הוראות סעיף 3 לחוק חוזה קבלנות, תשל"ד-1974, לא יחולו על ההסכם.
  2. הצדדים מצהירים בזה מפורשות כי הקבלן לא שילם ולא ישלם למרכז הספורט דמי מפתח או כל תמורה אחרת עבור ההרשאה שעפ"י הסכם זה, כי הקבלן אינו דייר מוגן במשרד וכי חוקי הגנת הדייר למיניהם אינם חלים על ההרשאה עפ"י הסכם זה.
  3. בכל מקרה של אי בהירות, אי התאמה או סתירה בין הוראות ההסכם, נספחיו או מסמכיו, בינם לבין עצמם, יחולו אותן הוראות ופירושים המקנים למזמין את מירב הזכויות, בכפוף לקביעת המפקח.
  4. ויתור, מחילה או כל הסכמה מצד המזמין לסטות מתנאי כלשהו מתנאי הסכם זה, לא יהווה ויתור מצידו של המזמין על אותה זכות ולא ילמדו ממנה גזירה שווה למקרה אחר.
  5. הסכם זה מבטל כל המצגים, ההתחייבויות, ההסכמות וההבנות קודמים בין הצדדים. כל שינוי בהסכם זה לא יהיה תקף אלא אם נעשה בכתב ונחתם על ידי שני הצדדים.
  6. כל הודעה של צד אחד למשנהו לפי הסכם זה, תישלח לכתובתו כאמור במבוא להסכם זה. נשלחה ההודעה בדואר רשום, יראוה כאילו הגיעה לתעודתה 72 שעות לאחר מועד שליחתה; נשלחה ההודעה בפקסימיליה - יראוה כאילו הגיעה לתעודתה 24 שעות לאחר מועד שליחתה.

ולראיה באו הצדדים על החתום

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**המזמין הקבלן**

**נספח א' – כתב ההזמנה**

[על דרך ההפניה]

**נספח ב' -**

**מפרט הנחיות לביצוע עבודות הקמת מתחם מגרשי פאדל**

1. **כללי:**
   1. הזוכה מתחייב כי כל העבודות להקמת מתחם מגרשי הפאדל (להלן: "המגרשים", "המתחם") תבוצענה בהתאם לכל דין ובכלל זה חקיקה ראשית ומשנית, פסיקה, צווים, מנשרים, הנחיות מנהליות, הוראות בטיחות ותקנים מחייבים, הנחיות ותקנונים איגוד הפאדל העולמי/פדרציית הפאדל הספרדית, החלטות/הנחיות החברה, הנהלים ואמות המידה שקבעה החברה.
   2. הזוכה מתחייב לפעול ולמלא באופן מלא ומיידי אחר הנחיות מנהל מרכז הספורט הלאומי ו/או מפקח מטעמו בכל עניין ודבר הן בתקופת הקמת המתחם והן בתקופת הפעלתו.
   3. הזוכה מתחייב לספק, להתקין ולהקים את המגרשים בהתאם לכל דין ולהוראות היצרן, לארגן את אתר הבניה ולנקוט בכל אמצעי הזהירות והבטיחות הדרושים על פי חוק להבטחת חיי אדם ורכוש במתחם ובסביבתו בעת ההתארגנות לביצוע העבודות ובעת ביצוען ויקפיד על קיום כל הוראות חוק, תקנה, צו והוראה. למען הסר ספק מובהר בזאת כי כל החובות המוטלות על הזוכה כאמור בהסכם זה ו/או על פי כל דין יחולו גם לגבי עבודות המבוצעות על ידי עובדיו ו/או שלוחיו ו/או כל מי מטעמו.
   4. הזוכה יסמן ויגדר, באופן ברור את כל מתחם העבודות, דרכי גישה ואזורים בעלי סיכון מיוחד ויתקין את כל אמצעי הבטיחות באתר כנדרש כדי להגן על שלומם של העובדים ו/או המבקרים באתר ו/או הציוד ו/או הכלים באתר ההקמה.
   5. הזוכה יהיה אחראי לדאוג לכך שכל העבודות והפעילות המתבצעות מטעמו או ברשותו באתר ו/או בסמוך אליו לא יפריעו, לא יהוו מטרד ולא יסכנו את הפעילות של מרכז הספורט הלאומי, השוכרים, המתאמנים, המבקרים והלקוחות ו/או של כל מי מטעמה ו/או כל צד ג'.
   6. הזוכה משחרר את החברה מאחריות וחובה מכל סוג שהם שיהיו מוטלים ו/או יחולו בקשר עם בטיחות בעבודה ו/או שמירת העובדים ורווחתם ו/או גרימת נזק או מטרד כלשהו לצדדים שלישיים כאמור לעיל.
   7. מוסכם ומובהר כי לשם הבטחת הבטיחות ו/או איכות העבודות באתר ובסביבתו, החברה רשאית (אך לא חייבת) בכל שלב ובכל עת, ללא הודעה מוקדמת לספק, לערוך בדיקות ולבצע פיקוח באמצעות ממונה בטיחות מטעמה.
   8. הקבלן יהיה אחראי מטעמו על פיקוח וניהול פרויקט הקמת המתחם.
2. **תיק מתקן:**
   1. הזוכה יערוך וימסור לחברה תיק מתקן מלא אשר יכלול:
      * מפרטים טכניים מלאים לציוד, דפי קטלוג של כל הציוד והמכשור המסופק, כולל כל פרטי הביצוע שהוכנו ע"י הקבלן.
      * אישור בדיקת מתקן.
      * אישור החומרים לטובת הקמת המגרשים יעמדו בתקנים הבאים ויקבלו את אישור פדרציית הפאדל הספרדית/ איגוד הפאדל העולמי/אירופאי ובכלל זה משטח דשא בעל אישור של פדרציית הפאדל הספרדית/ איגוד הפאדל העולמי/אירופאי, זכוכיות בעלות תקן אירופאי 12150-2 EN או תקן ישראלי, מתקן המתכת בעל תקן אירופאי 1090-1 EN או תקן ישראלי.
3. **ציוד, חומרים ורכיבים**
   1. הזוכה יהיה אחראי לספק, על אחריותו ועל חשבונו, במסגרת לוחות הזמנים, את כל הציוד הדרוש לשם ביצוע מלוא העבודות והשלמתן בקצב הדרוש.
   2. הזוכה יעשה שימוש אך רק בציוד, בחומרי העבודה אשר אושרו מראש ובכתב על ידי החברה וכי לא יוחלפו ו/או ישונו ללא הסכמה בכתב, מראש, של החברה.
   3. הזוכה ימציא, אם יידרש לעשות כן על ידי החברה ו/או היועץ הטכני, הוכחות מניחות את הדעת לגבי סוג ואיכות החומרים ורכיבי המתקנים והתאמתם לתקנים המתאימים, להוראות ההסכם, המכרז, הוראות התקן הישראלי והדין.
4. **ביצוע תשתיות ועבודות ביסוס** 
   1. הזוכה ידאג להכין דו"ח של יועץ קרקע מוסמך הכולל הנחיות לביצוע עבודות עפר ותשתית הנדרשות על מנת לקבל משטח יציב ואיכותי ללא סדקים למגרשים. הדו"ח יומצא לחברה בטרם תחילת ביצוע העבודות.
   2. הזוכה יבצע את כל עבודות התשתית הנדרשות לטובת המגרשים בהתאם לדו"ח הנ"ל ולהערות והנחיות החברה בהקשר לכך ובכלל זה יבצע:
      * מצע, עבודות עפר, ביסוס וניקוז
      * קורת בטון היקפית מחוזקת ברזל ברוחב 50 ס"מ ועומק 40 ס"מ.

* משטח בטון בעובי 12 ס"מ לפחות, מחוזק ברשת ברזל .

1. **מתקן/מגרש הפאדל**
   1. המתקן שיותקן על ידי הזוכה יהיה איכותי תוצרת ספרד או שו"ע העומד בדרישות תקן איגוד הפאדל העולמי/אירופאי / פדרציית הפאדל הספרדית.
   2. המתקן שיותקן יהיה מסוג סופר פנורמי-ללא עמודים אנכיים בחלק האחורי

שיכלול 18 זכוכיות איכותיות 12 מ"מ מחוסמות בגודל 3X2 מטר, בעלות תקן אירופאי EN 12150-2 , Class 1 ( C )1 + זכוכית חלופית "ספייר" לכל מגרש.

* 1. קונסטרוקציית המתכת שתותקן תהיה מגולוונת S235, עם ברגים A4 תקן אירופאי EN-1090-1 או ת"י. צביעת קונסטרוקציית המתקן בתנור ב9 שלבים בצבע פוליאסטר איכותי.
  2. משטח הדשא שיותקן יהיה מותאם לתנאי חוץ, , Monofilament Curly turf או שו"ע באישור פדרציית הפאדל הספרדית FEB/. חול סיליקה 0.2-0.6, שני טון למגרש.
  3. בכל מגרש יותקנו 4 עמודי תאורה בצורת C כשכל עמוד כולל 2 פנסי לד בהספק 200 וואט לפחות עם מפרט תאורה המותאם לענף הפאדל.
  4. בכל מגרש תותקן רשת אמצע תקנית ואיכותית מאושרת FEB ויסופק מטאטא איכותי להברשת החול.
  5. לפחות אחד מהמגרשים במתחם יהיה מגרש מונגש לבעלי מוגבלויות, בין היתר, בהתאם להוראות ס' 19 ל[תקנות שוויון זכויות לאנשים עם מוגבלות (התאמות נגישות למקום ציבורי שאינו בניין), תשע"ד-2013](https://www.nevo.co.il/laws/#/6069628c98308a83a8ecd001)
  6. התקנת המגרש/המתקן תבוצע על ידי אנשי מקצוע מיומנים בתחום הפאדל, עבודות החשמל יבוצעו על ידי חשמלאי על פי חוק החשמל, כולל לוח חשמל והארקה כנדרש.
  7. העבודות תבוצענה בליווי מהנדס יציבות לאורך כל הפרויקט ויונפקו אישורי חשמלאי ובודק ומהנדס בטיחות בסיום הפרויקט.

**נספח ג' - לוח זמנים לסיום לביצוע העבודות**

1. כלל העבודות יסתיימו תוך 3 חודשים ממתן צו תחילת העבודות לקבלן מאת המזמין.
2. מרכז הספורט יהיה רשאי להעריך תקופה זה בהתאם לשיקול דעתו הבלעדי.
3. הפרה של נספח זה תהווה הפרה יסודית של ההסכם.

**נספח ד' – תמורה**

המונחים, ההגדרות וכל הוראות נספח זה, נועדו להוסיף ולהשלים את האמור בהסכם אך לא לגרוע ממנו ויחשבו כחלק בלתי נפרד ממנו. לכל מונח אשר לא הוגדר במפורש בנספח זה תהא המשמעות הנודעת לו בהסכם.

1. **"דמי ההרשאה"** - במסגרת תקופת ההרשאה המקורית, הקבלן ישלם למרכז הספורט דמי הרשאה כמפורט להלן, ולפי הגבוה מבין השניים:
2. תשלום קבוע עבור כל מגרש בסכום של \_\_\_\_\_\_\_\_\_\_\_\_\_\_ (ובמילים: \_\_\_\_\_\_\_\_\_\_\_\_\_\_\_\_) ₪.
3. 20% מהמחזור החודשי של המתחם (כלל הכנסות המתחם).

\*הכל בתוספת הפרשי מדד ומע"מ כדין.

\*בסיום כל חודש תבוצע התחשבנות וככל והסכום המתקבל מאחוזי המחזור כמפורט באופציה ב' גבוה יותר מסכום התשלום החודשי אופציה א', בר הרשות ישלם סכום את ההפרש וזאת בתוך 7 ימים.

על אף כל האמור לעיל, במשך 3 חודשי ההרשאה הראשונים, הקבלן יזכה לתקופת גרייס במהלכה לא יידרש לשלם את דמי ההרשאה (בלבד). אין באמור בכדי לגרוע מאחריות הקבלן ו/או מחובתו לשלם את כל יתר התשלומים ו/או המיסים ו/או החשבונות המוטלים עליו מכח הדין ומכח הסכם זה.

מרכז הספורט יהיה רשאי להאריך את תקופת הגרייס בהתאם לשיקול דעתו הבלעדי.

1. דמי ההרשאה ישולמו על ידי בר הרשות למרכז הספורט, בכל חודש מראש, באמצעות הרשאה לחיוב חשבון בנק, במישרין לחשבון מרכז הספורט, או לכל חשבון אחר שמרכז הספורט יחליט.
2. בכל חודש, יערוך הקבלן חישוב הפרשי מדד ("**הפרש המדד**"), כך שהתמורה תוצמד לעליות במדד, כפי שפורסם בחודש בו נחתם הסכם זה ("**מדד** **הבסיס**"). למען הסר ספק, במקרה שבו המדד יהיה נמוך ממדד הבסיס, לא תעשה כל התאמה או חישוב הפרש מדד כאמור לעיל.
3. "**המדד**" - מדד המחירים לצרכן, כולל ירקות ופירות, המתפרסם על ידי הלשכה המרכזית לסטטיסטיקה ולמחקר כלכלי לגבי כל חודש קלנדרי רלבנטי, ב-15 לחודש הקלנדרי שלאחריו, ואם המדד הנ"ל יפסיק להתפרסם מסיבה כלשהי - כל מדד אחר, זהה או דומה לו ככל האפשר, שיבוא במקומו ויתפרסם על ידי הלשכה המרכזית לסטטיסטיקה ולמחקר כלכלי, או על ידי כל גוף מוסמך אחר שיבוא במקומו.
4. בכל מקרה שנקבע מועד לביצוע תשלום על-פי הסכם זה או כנובע ממנו ליום שאינו יום עסקים, יידחה מועד ביצוע אותו תשלום ליום העסקים הראשון שלאחר אותו מועד.
5. בכפוף להוראות הסכם זה, אם הקבלן יבצע תשלום המגיע למרכז הספורט בהתאם לאמור בנספח זה במועד המאוחר מהמועד שבו הוא אמור להיות משולם, תשולם למרכז הספורט ריבית בגין פיגורים עד למועד התשלום בפועל.

"**ריבית פיגורים**" – משמעה ריבית הפיגורים המקסימלית הנוהגת בבנק הפועלים בע"מ, בתקופת הפיגור, לגבי משיכות יתר חריגות בחשבונות חח"ד דביטוריים בתוספת 1% לחודש.

1. אין באמור לעיל, כדי לגרוע מכל זכות או סעד העומדים לרשות מרכז הספורט לפי הסכם זה או לפי כל דין, לרבות חילוט כל ערבות, לצורך קבלת כל סכום המגיע לו על-פי הוראות הסכם זה או לפי כל דין.

|  |  |  |
| --- | --- | --- |
|  |  |  |
| **מרכז הספורט** |  | **הקבלן** |

**נספח ה' – ביטוח**

**מבלי לגרוע מהגדרות ההסכם, לצורך נספח זה בלבד:**

"**מרכז הספורט**" - **מרכז הספורט הלאומי תל-אביב בע"מ** **ו/או עובדיה ו/או מנהליה.**

**"**העירייה**" - עיריית תל אביב-יפו ו/או חברות בנות ו/או החברות העירוניות ו/או עובדים ו/או מנהלים של כל הנ"ל.**

**"**בעלי זכויות אחרים**" – שוכרים ו/או שוכרי משנה ו/או משתמשים ו/או בעלי הרשאה ו/או ברי רשות ו/או בעלי זכויות אחרים באתר העבודה.**

**מובהר בזה כי אישורי הביטוח שיוצגו ע"י** בר הרשות **אינם באים לצמצם את התחייבויותיו על פי נספח זה והמתכון התמציתי של אישורי הביטוח הינו אך ורק כדי לאפשר למבטחי** בר הרשות **לעמוד בהנחיות הפיקוח על הביטוח לגבי נוסח אישורי ביטוח. הוראות הביטוח המחייבות הן אלו המופיעות בנספח הביטוח כמפורט להלן, אשר על** בר הרשות **יהיה ליישמן בביטוחיו.**

תקופת ההקמה:

1. מבלי לגרוע מאחריות בר הרשות על-פי הסכם זה ו/או על פי דין, מתחייב בר הרשות לערוך ולקיים, בעצמו ועל חשבונו, ולעניין ביטוח העבודות הקבלניות – בעצמו או באמצעות קבלן ראשי מטעמו, וזאת למשך כל תקופת ביצוע העבודות, החל ממועד העמדת האתר, כולו ו/או מקצתו, לרשותו של בר הרשות ו/או מי מטעמו ו/או ממועד תחילת ביצוע העבודות, המוקדם מבין המועדים, ועד להשלמתן המלאה והסופית של העבודות ו/או יציאתו המושלמת והמלאה של הקבלנים ו/או מי מטעם בר הרשות מהאתר, המאוחר מבין המועדים, את הביטוחים המפורטים בסעיפים שלהלן וכן **בנספח "ה'1"** - **אישור קיום ביטוחי בר הרשות לתקופת ההקמה**, המצורף ומסומן, המהווה חלק בלתי נפרד מהסכם זה, בחברת ביטוח מורשית כדין, ובתנאים אשר לא יפחתו מן המפורט להלן (להלן: **"ביטוחי בר הרשות לתקופת ההקמה"**):

בנוסף ומבלי לגרוע מהאמור לעיל, בהתייחס לביטוח אחריות מקצועית, הביטוח ייערך ע"י בר הרשות החל ממועד תחילת ההתקשרות, לרבות ובפרט בקשר עם התכנון, למשך כל תקופת ההקמה ולמשך תקופה נוספת שלא תפחת מ- 5 שנים ממועד תחילת תקופת ההרשאה.

מבלי לגרוע מהאמור לעיל, לבקשת מרכז הספורט, בר הרשות מתחייב להמציא עותק פוליסת העבודות הקבלניות הכוללת את ההתחייבויות החוזיות נשוא נספח זה. מוסכם כי ככל שתתבקש המצאת עותק פוליסה כאמור, בר הרשות רשאי להמציא את עותק הפוליסה ללא נתונים מסחריים.

1. ביטוחי בר הרשות לתקופת ההקמה:
   1. **ביטוח עבודות קבלניות:**

הכולל כיסוי כמפורט בנספח ה'1 - אישור קיום ביטוח עבודות קבלניות, ולהלן מס' נוסף של הדגשים והוראות בקשר עם הכיסוי הביטוחי שיש לכלול בפוליסה זו ו/או בקשר עם תנאי הפוליסה וקיום הוראותיה:

* + 1. שם המבוטח בפוליסת עבודות קבלניות (על כל פרקיה) מורחב לכלול את מרכז הספורט ו/או העירייה ו/או קבלנים ו/או קבלני משנה (בכל דרגה) ו/או מנהל הפרויקט ו/או המפקח למעט בגין אחריותם המקצועית של מנהל הפרויקט ו/או המפקח ככל שאינם שכירים של יחידי המבוטח - כמבוטחים נוספים.
    2. פוליסה זו כוללת תקופת תחזוקה מורחבת בת 24 חודשים החלה על כל פרקיה וכן תקופת הרצה בת חודש ימים.
    3. לעניין פרק א', ההרחבות הנקובות בסכום בנספח ה'1 - אישור קיום ביטוח עבודות קבלניות - הינן על בסיס "נזק ראשון" שאינו כפוף לביטוח חסר.
    4. מובהר ומוסכם בזאת כי מרכז הספורט ו/או מי שמרכז הספורט יורה עליו ייקבע כמוטב היחיד והבלעדי לקבלת תגמולי ביטוח בכל הקשור לאבדן או נזק הנגרם לרכוש סמוך / רכוש עליו עובדים והפוליסה תכלול הוראות בהתאם.

ביחס לכל מקרה ביטוח אחר על פי פרק א', שאינו בגין אובדן או נזק הנגרם לרכוש סמוך ו/או רכוש עליו עובדים, בר הרשות מתחייב כי תגמולי ביטוח שהתקבלו בפועל ע"י המבטח, יהיו מיועדים אך ורק לצרכי קימום ושיקום אותו נזק שבגינו שולמו.

* + 1. למען הסר ספק יובהר כי האתר ו/או רכוש מרכז הספורט ו/או העירייה ו/או בעלי הזכויות האחרים ייחשב רכוש צד שלישי, למעט מה שמבוטח בפרק א'.
  1. **ביטוח אחריות מקצועית**

המבטח את חבות בר הרשות על פי דין בשל תביעה או דרישה שהוגשה לראשונה במשך תקופת הביטוח בגין הפרת חובה מקצועית ו/או טעות ו/או השמטה ו/או רשלנות מצד בר הרשות ו/או עובדיו ו/או מנהליו ו/או אחריותו השילוחית בגין הפועלים מטעמו, בכל הקשור בתכנון ו/או בביצוע העבודות, שאירעו לאחר המועד הרטרואקטיבי המפורט להלן. למען הסר ספק, הביטוח מכסה גם אובדן שימוש עקב מקרה ביטוח, חריגה מסמכות בתום לב, אי יושר עובדים, אובדן מסמכים, נזק פיזי לגוף ו/או לרכוש וכן נזקים פיננסיים שאינם עקב נזק פיזי לגוף או לרכוש. הביטוח יכלול תקופת גילוי של 6 חודשים לאחר תום תוקף הביטוח בתנאי כי לא נערך על ידי בר הרשות ביטוח חלופי המעניק כיסוי מקביל כמתחייב מסעיף זה, ובמידה והביטול או השינוי בתנאי הביטוח לא נבע מאי תשלום או מרמה של בר הרשות. התאריך הרטרואקטיבי על פי הביטוח לא יאוחר ממועד תחילת ביצוע העבודות ו/או בקשר אליהן.

הביטוח יורחב לשפות את מרכז הספורט ו/או העירייה בגין אחריות שעלולה להיות מוטלת על מי מהם למעשה ו/או מחדל מצד בר הרשות ו/או בגין הפועלים מטעמו, בכפוף לסעיף אחריות צולבת וזאת מבלי לגרוע מביטוח חבות בר הרשות כלפי מרכז הספורט.

1. בנוסף לאמור לעיל מתחייב בר הרשות לערוך ולקיים בעצמו ו/או באמצעות מי מטעמו, את הביטוחים כדלקמן:
   1. **ביטוח "אש מורחב" או "כל הסיכונים"**

לרכוש המובא לאתר ו/או לסביבתו על ידי בר הרשות ו/או מי מטעמו ו/או עבורו (אשר לא נועד להוות חלק בלתי נפרד מהעבודות), מפני הסיכונים המקובלים בביטוח "אש מורחב".

* 1. **בגין כל אחד מכלי הרכב (כולל ציוד מכני הנדסי החייב בביטוח חובה) אשר ישמשו לצורך ו/או בקשר עם ביצוע העבודות, את הביטוחים כמפורט להלן:**
     1. ביטוח חובה כנדרש על-פי דין.
     2. ביטוח מקיף כולל ביטוח אחריות בגין נזק לרכוש של צד שלישי, בגבולות אחריות שלא יפחתו מסך של 650,000 ₪ לכלי, למקרה ולתקופה.
     3. ביטוח "ציוד מכני הנדסי" (צ.מ.ה) על בסיס "כל הסיכונים" כולל פריצה, שוד, רעידת אדמה, סיכוני טבע ונזק בזדון במלוא ערך כינון. הביטוח כולל כיסוי לנזק לרכוש של צד שלישי בגבולות אחריות של 1,000,000 ₪ לכלי, למקרה ולתקופה.

מבלי לגרוע מהאמור לעיל מוסכם כי בר הרשות ו/או מי מטעמו רשאי שלא לערוך ביטוח רכוש (כמפורט בסעיף 3.1 לעיל) ו/או ביטוח מקיף ו/או ביטוח צ.מ.ה כמפורט בסעיפים 3.2.2 - 3.2.3 לעיל (למעט ביטוח אחריות כלפי צד שלישי לכלי הרכב) ובמקרה זה יחול סעיף הפטור כאמור בסעיף **15** להלן כאילו נערכו הביטוחים במלואם.

1. במקרה בו העבודות נשוא הסכם זה או חלק מהן תבוצענה על ידי קבלנים ו/או קבלני משנה מטעם בר הרשות, בר הרשות מתחייב כי הוא יהיה אחראי לכלול בהסכמי ההתקשרות בהתקשרותו עם הגורמים כאמור סעיף פטור בנוסח כאמור בסעיף 15 להלן, וכן בר הרשות אחראי לדאוג ולוודא כי הגורמים כאמור עורכים ומקיימים ביטוחים נאותים ביחס לפעילותם והיקף ההתקשרות עמם, כאשר הוראות סעיף 15 להלן על תתי סעיפיו תחלנה בהתאמה על ביטוחי הגורמים כאמור. כן מתחייב בר הרשות לוודא כי כל מהנדס ו/או יועץ ו/או מתכנן ו/או מנהל עבודה ו/או כל גורם מקצועי אשר יועסק על ידו בקשר עם העבודות, יערוך ביטוח אחריות מקצועית בגבולות אחריות הולמים בשים לב לאופי והיקף העבודה. למען הסר ספק, האחריות הבלעדית לקיום ו/או היעדר כיסוי ביטוחי נאות לקבלני המשנה ו/או הגורמים המקצועיים כאמור לעיל, מוטלת על בר הרשות.
2. מבלי לגרוע מכלליות האמור לעיל, בר הרשות מתחייב לדאוג ולוודא כתנאי לתחילת העסקת קבלן ראשי מטעמו, כי הקבלן הראשי של הפרויקט עורך ומקיים, למשך כל תקופת ההקמה ו/או כל תקופת עבודתו בקשר עם הפרויקט ולמשך תקופה נוספת של 5 שנים לפחות ממועד השלמת העבודות, ביטוח אחריות מקצועית וביטוח חבות המוצר בגבולות אחריות שלא יפחתו מסך 2,000,000 ₪ למקרה ובמצטבר לתקופת ביטוח לכל אחד מהביטוחים כאמור (או בגבולות אחריות משותפים שלא יפחתו מסך של 4,000,000 ₪ למקרה ובמצטבר לתקופת ביטוח).

בר הרשות מתחייב להמציא למרכז הספורט, לא יאוחר מ- 7 ימים לפני העמדת האתר לרשותו של בר הרשות ו/או מי מטעמו, את **נספח ה'2 - אישור קיום ביטוחי הקבלן הראשי מטעמו** כשהוא חתום כדין על ידי מבטחו, וכן להמשיך ולהמציא את אישור קיום ביטוחי הקבלן הראשי בגין הארכת תוקפו לתקופה נוספת, מדי תקופת ביטוח, למשך כל תקופת ההקמה. לבקשת מרכז הספורט, בר הרשות ימשיך וימציא את אישור קיום ביטוחי הקבלן הראשי למשך תקופות נוספות של עד 5 שנים ממועד השלמת העבודות.

**תקופת ההרשאה:**

1. מבלי לגרוע מאחריות בר הרשות על-פי הסכם זה ו/או על פי דין, מתחייב בר הרשות לערוך ולקיים, על חשבונו, וזאת במשך כל תקופת ההרשאה וכן כל תקופת אופציה ככל שתמומש, את הביטוחים המפורטים בסעיפים שלהלן וכן **בנספח ה' 3, אישור קיום ביטוחים** - המצורף ומסומן, המהווה חלק בלתי נפרד מהסכם זה (להלן: "**אישור קיום ביטוחי בר הרשות לתקופת ההרשאה**"), בחברת ביטוח מורשית כדין בישראל, ובתנאים אשר לא יפחתו מן המפורט להלן (להלן: "**ביטוחי בר הרשות לתקופת ההרשאה**"):

בנוסף ומבלי לגרוע מהאמור לעיל, בהתייחס לביטוח אחריות מקצועית, הביטוח ייערך ע"י בר הרשות למשך כל תקופת ההרשאה ולמשך תקופה נוספת שלא תפחת מ- 5 שנים ממועד סיום ההתקשרות.

מבלי לגרוע מהאמור לעיל, לבקשת מרכז הספורט, במקרה של גילוי נסיבות העלולות להביא לתביעה על פי איזה מביטוחי בר הרשות ו/או על מנת לאפשר למרכז הספורט לבחון את קיום תנאי הביטוח שבהסכם, בר הרשות מתחייב להמציא עותק פוליסות הכוללות את ההתחייבויות החוזיות נשוא נספח זה. מוסכם כי ככל שתתבקש המצאת עותק פוליסות כאמור, בר הרשות רשאי להמציא את עותקי הפוליסות ללא נתונים מסחריים.

* 1. **ביטוח רכוש**

המבטח את המגרשים ו/או המתקנים ו/או כל רכוש ו/או ציוד מכל סוג בבעלותו ו/או באחריותו של בר הרשות לרבות מכשור ו/או חומרים מכל סוג שהוא המשמשים את בר הרשות בביצוע הפעילות ו/או המובאים על ידי בר הרשות ו/או ע"י מי מטעמו ו/או עבורם לאתר ו/או לסביבתו, בערך כינון, מפני אובדן או נזק עקב הסיכונים המקובלים בביטוח אש מורחב, לרבות אש, עשן, ברק, התפוצצות, רעידת אדמה, סערה וסופה, שיטפון, נזקי נוזלים והתבקעות צינורות, שבר זכוכית, פגיעה על-ידי כלי רכב, פגיעה על-ידי כלי טיס, פרעות, שביתות, נזק בזדון ופריצה.

**הביטוח כולל סעיף מפורש בדבר ויתור המבטח על זכות התחלוף כלפי מרכז הספורט ו/או העירייה ו/או מי מטעמן, וכן כלפי בעלי הזכויות האחרים אשר בביטוח רכושם נכלל סעיף מקביל בדבר ויתור המבטח על זכות התחלוף כלפי בר הרשות, או בהסכם המקנה לבעלי הזכויות האחרים כאמור זכויות באתר נכלל פטור מאחריות כלפי בר הרשות בגין אבדן או נזק שנגרם לרכושם של בעלי הזכויות האחרים עקב הסיכונים המקובלים בביטוח אש מורחב; הוויתור כאמור לא יחול לטובת מי שגרם לנזק בזדון.**

* 1. **ביטוח אבדן תוצאתי**

המבטח אבדן הכנסות של בר הרשות עקב אבדן או נזק הנגרם למגרשים ו/או המתקנים ו/או לרכוש המבוטח על פי סעיף 6.1 לעיל או לאתר לרבות עקב מניעת גישה, כתוצאה מאחד הסיכונים המבוטחים על-פי סעיף 6.1 לעיל (למעט פריצה), וזאת למשך תקופת שיפוי של 12 חודשים.

הביטוח כולל סעיף מפורש בדבר ויתור המבטח על זכות התחלוף כלפי **הספורט ו/או העירייה ו/או מי מטעמן**, וכן כלפי בעלי הזכויות האחרים אשר בביטוח האבדן התוצאתי שלהם נכלל סעיף מקביל בדבר ויתור על זכות התחלוף כלפי בר הרשות, או בהסכם המקנה לבעלי הזכויות האחרים כאמור זכויות באתר נכלל פטור מאחריות כלפי בר הרשות בגין אבדן תוצאתי של בעלי הזכויות האחרים עקב הסיכונים המקובלים בביטוח אש מורחב; הוויתור כאמור לא יחול לטובת מי שגרם לנזק בזדון.

על אף האמור לעיל, בר הרשות רשאי, שלא לערוך ביטוח אובדן תוצאתי כמפורט בסעיף זה לעיל וכן באישור קיום ביטוחי בר הרשות, במלואו ו/או בחלקו, וגם במקרה זה יחול הפטור כאמור בסעיף 15 להלן כאילו נערך הביטוח במלואו.

* 1. **ביטוח אחריות כלפי צד שלישי**

המבטח את חבות בר הרשות על פי דין בגין פגיעה גופנית ו/או נזק לרכוש שייגרם לגופו ו/או לרכושו של אדם ו/או ישות כלשהי בכל הקשור ביצוע הפעילות ו/או בקשר עם ההרשאה.

הביטוח אינו כולל כל הגבלה בדבר חבות הנובעת מאש, התפוצצות, בהלה, מכשירי הרמה, פריקה וטעינה, מתקנים סניטריים פגומים, הרעלה, כל דבר מזיק במאכל או במשקה, פרעות, שביתות, נזק בזדון, חבות בגין וכלפי קבלנים, קבלני משנה ועובדיהם וכן תביעות תחלוף מצד המוסד לביטוח לאומי.

הביטוח מורחב לשפות את מרכז הספורט ו/או העירייה בגין אחריות שעלולה להיות מוטלת על מי מהם בקשר עם מעשי ו/או מחדלי בר הרשות ו/או בגין מי מטעמו, וזאת בכפוף לסעיף אחריות צולבת.

* 1. **ביטוח אחריות מעבידים**

המבטח את חבות בר הרשות על פי פקודת הנזיקין [נוסח חדש] ו/או על פי חוק האחריות למוצרים פגומים, התש"ם – 1980 כלפי עובדי בר הרשות בגין פגיעה גופנית או מחלה מקצועית שנגרמה למי מהם תוך כדי ו/או עקב עבודתם בשטח ההרשאה ו/או בסביבתו.

הביטוח אינו כולל הגבלה בדבר עבודות בגובה, שעות עבודה, פיתיונות ורעלים וכן בדבר העסקת נוער, ביצוע עבודות, קבלנים, קבלני משנה ועובדיהם.

הביטוח מורחב לשפות את מרכז הספורט ו/או העירייה היה ונטען, לעניין קרות תאונת עבודה או מחלה מקצועית כלשהי, כי למי מהן ישנן חובות מעביד כלשהן כלפי מי מעובדי בר הרשות.

* 1. **ביטוח אחריות מקצועית**

המבטח את חבות בר הרשות על פי דין בשל תביעה או דרישה שהוגשה לראשונה במשך תקופת הביטוח בגין הפרת חובה מקצועית ו/או טעות ו/או השמטה ו/או רשלנות מצד בר הרשות ו/או עובדיו ו/או מנהליו ו/או אחריותו השילוחית בגין הפועלים מטעמו, בכל הקשור בביצוע הפעילות, שאירעו לאחר המועד הרטרואקטיבי המפורט להלן. למען הסר ספק, הביטוח מכסה גם אובדן שימוש עקב מקרה ביטוח, חריגה מסמכות בתום לב, אי יושר עובדים, אובדן מסמכים, נזק פיזי לגוף ו/או לרכוש וכן נזקים פיננסיים שאינם עקב נזק פיזי לגוף או לרכוש. הביטוח יכלול תקופת גילוי של 6 חודשים לאחר תום תוקף הביטוח בתנאי כי לא נערך על ידי בר הרשות ביטוח חלופי המעניק כיסוי מקביל כמתחייב מסעיף זה, ובמידה והביטול או השינוי בתנאי הביטוח לא נבע מאי תשלום או מרמה של בר הרשות. התאריך הרטרואקטיבי על פי הביטוח לא יאוחר ממועד תחילת ביצוע הפעילות.

הביטוח יורחב לשפות את מרכז הספורט ו/או העירייה בגין אחריות שעלולה להיות מוטלת על מי מהם למעשה ו/או מחדל מצד בר הרשות ו/או בגין הפועלים מטעמו, בכפוף לסעיף אחריות צולבת וזאת מבלי לגרוע מביטוח חבות בר הרשות כלפי מרכז הספורט.

1. מבלי לגרוע מהאמור לעיל, ככל שבמהלך תקופת ההרשאה בר הרשות עושה שימוש בכלי רכב בקשר עם הפעילות נשוא ההסכם, בר הרשות מתחייב לערוך בעצמו ו/או באמצעות מי מטעמו ביטוח חובה כנדרש על פי דין בגין פגיעה גופנית עקב השימוש בכלי רכב וכן ביטוח מקיף, הכולל כיסוי לאחריות בגין נזק לרכוש של צד שלישי עקב השימוש בכלי הרכב בסך שלא יפחת מ - 400,000 ₪ לכלי, למקרה ולתקופה. על אף האמור לעיל, מוסכם כי בר הרשות רשאי שלא לערוך ביטוח מקיף כמפורט לעיל (למעט ביטוח אחריות כלפי צד שלישי לכלי הרכב) ובמקרה זה יחול סעיף הפטור כאמור בסעיף 15 להלן כאילו נערך הביטוח במלואו
2. כל ביטוחי בר הרשות, לרבות לתקופת ההקמה ולתקופת ההרשאה (להלן יחדיו: "**ביטוחי בר הרשות**"), למעט ביטוחי הרכב המפורטים בסעיפים 3.2.1 – 3.22 ו- 7 לעיל, יכללו, בין היתר, את ההוראות הבאות:
   1. ביטוחי בר הרשות (למעט ביטוח אחריות מקצועית) ייערכו לפי נוסח שלא יפחת מתנאי "ביט" ו/או מתנאים מקבילים לו.
   2. המבטח מוותר על זכות התחלוף כלפי מרכז הספורט ו/או העירייה ו/או מי מטעמן, למעט כלפי אדם שגרם לנזק בזדון.
   3. הביטוחים הנ"ל הינם ראשוניים וקודמים לכל ביטוח שנערך על ידי מרכז הספורט ו/או העירייה והמבטח מוותר על כל זכות לשיתוף בביטוחים אלה לרבות טענה בדבר כפל ביטוח.
   4. חריג רשלנות רבתי (אם קיים) מבוטל, אולם, אין בביטול הסעיף כאמור כדי לגרוע מזכויות המבטח וחובות המבוטח על פי חוק הסכם ביטוח התשמ"א - 1981.
   5. בר הרשות לבדו אחראי לתשלום הפרמיות וההשתתפויות העצמיות הנקובות בביטוחי בר הרשות.
   6. הפרה בתום לב של תנאי מתנאי הפוליסות לא תפגע בזכויות מרכז הספורט ו/או העירייה לקבלת שיפוי על פיהן.
3. בר הרשות מתחייב למלא אחר כל תנאי הביטוחים הנזכרים בנספח זה לרבות באישורי קיום ביטוחי בר הרשות – נספחים ה'1 ו- ה'3 (להלן: "**אישורי קיום ביטוחי בר הרשות**"), והוא מתחייב, בין היתר, לשלם את דמי הביטוח במלואם ובמועדם, לדאוג ולוודא, כי פוליסות ביטוחי בר הרשות תחודשנה מעת לעת, לפי הצורך, ותהיינה בתוקף במשך כל תקופת ההקמה ו/או ההרשאה, ולא לעשות כל מעשה שיש בו כדי לצמצם ו/או להפקיע את תוקף הביטוחים.
4. ללא צורך בכל דרישה מצד מרכז הספורט, מתחייב בר הרשות להמציא למרכז הספורט, לא יאוחר מ- 7 ימים לפני מועד תחילת תקופת ההקמה ו/או ההרשאה, לפי העניין, את אישורי קיום ביטוחי בר הרשות, כשהוא חתום כדין על ידי המבטח, וכן להמשיך ולהמציא את אישור קיום הביטוחים בגין הארכת תוקפו לתקופה נוספת, מדי תקופת ביטוח, עד לתום ההתקשרות. לעניין ביטוח אחריות מקצועית- לבקשת מרכז הספורט, בר הרשות ימשיך וימציא את אישורי קיום ביטוחי בר הרשות למשך תקופות נוספות של עד 5 שנים ממועד סיום ההתקשרות.
5. בר הרשות מצהיר, כי ידוע לו, כי המצאת אישורי קיום ביטוחי בר הרשות כשהם חתומים כדין על ידי המבטח הינה תנאי מתלה ומקדמי להתחלת הפעילות על ידו, ואולם אי המצאתם לא יגרע מהתחייבויותיו של בר הרשות על פי הסכם זה ו/או על פי דין.
6. מרכז הספורט יהא רשאי, אך לא חייב, לבדוק את אישורי קיום ביטוחי בר הרשות, ובר הרשות מתחייב לבצע כל שינוי ו/או תיקון ו/או התאמה ו/או הרחבה שיידרשו על מנת להתאים את הביטוחים נשוא האישור להתחייבויותיו על פי נספח זה. בר הרשות מצהיר ומתחייב, כי זכויות מרכז הספורט לעריכת הבדיקה ולדרישת השינויים כמפורט לעיל אינן מטילות על מרכז הספורט ו/או העירייה ו/או מי מטעמן כל חובה ו/או כל אחריות שהיא לגבי הביטוחים נושא אישורי קיום ביטוחי בר הרשות, טיבם, היקפם, ותוקפם, או לגבי העדרם, ואין בהן כדי לגרוע מכל חובה ו/או אחריות שהיא המוטלת על בר הרשות על פי הסכם זה ו/או על פי דין, וזאת בין אם נדרשה עריכת שינויים כמפורט לעיל ובין אם לאו, בין אם נבדקו אישורי קיום ביטוחי בר הרשות ובין אם לאו.
7. מוסכם בזאת, כי קביעת טיב הביטוחים וגבולות האחריות כמפורט באישורי קיום ביטוחי בר הרשות הינה בבחינת דרישת מינימום המוטלת על בר הרשות שאינה פוטרת אותו ממלוא חבותו לפי הסכם זה. בר הרשות מצהיר ומאשר בזאת כי הוא מנוע מלהעלות כל טענה ו/או דרישה כלפי מרכז הספורט ו/או העירייה ו/או מי מטעמן בכל הקשור לגבולות האחריות האמורים ו/או כל טענה אחרת בנושא גובה ו/או היקף הכיסוי הביטוחי שהוצא על ידו.
8. בר הרשות מתחייב, כי בהתקשרותו עם קבלנים ו/או ספקים ו/או נותני שירותים אחרים לרבות קבלני משנה במסגרת ו/או בקשר עם ביצוע הפעילות בתקופת ההרשאה, הוא יהא אחראי לכלול בהסכמי ההתקשרות עם הגורמים הנ"ל סעיף פטור בנוסח כאמור בסעיף 15 להלן, וכן בר הרשות אחראי לדאוג ולוודא כי הגורמים כאמור עורכים ומקיימים ביטוחים נאותים ביחס לפעילותם והיקף ההתקשרות עמם, וזאת למשך כל תקופת התקשרותם עם בר הרשות. למען הסר ספק, האחריות הבלעדית לקיום ו/או היעדר כיסוי ביטוחי נאות לגורמים כאמור לעיל, מוטלת על בר הרשות.
9. בר הרשות מצהיר ומתחייב כי לא תהיה לו כל טענה ו/או דרישה ו/או תביעה כלפי מרכז הספורט ו/או העירייה ו/או מי מטעמן וכן כלפי בעלי הזכויות האחרים (בכפוף להדדיות), בגין כל אובדן ו/או נזק שעלול להיגרם לרכושו מכל סוג שהוא ו/או לרכוש כלשהו המשמש לצורך ביצוע ההקמה ו/או בקשר עם הפעילות נשוא ההרשאה ו/או לרכוש כלשהו מכל סוג ותיאור המובא לאתר ו/או לשטח הפעילות ו/או לסביבתם ע"י בר הרשות ו/או מי מטעמו ו/או עבורו, בין אם נערך בגינו ביטוח ובין אם לא נערך, והוא פוטר בזאת את מי מהגורמים הנ"ל מכל אחריות לנזק כאמור. יובהר כי פטור כאמור מאחריות לא יחול לטובת אדם שגרם לנזק בזדון.
10. בנוסף ומבלי לגרוע מהאמור לעיל, בר הרשות מצהיר ומתחייב כי לא תהיה לו כל טענה ו/או דרישה ו/או תביעה כלפי מרכז הספורט ו/או העירייה ו/או מי מטעמן וכן כלפי בעלי הזכויות האחרים **אשר בהסכמי השכירות ו/או ההרשאה של בעלי הזכויות האחרים או בכל הסכם אחר המקנה לבעלי הזכויות האחרים כאמור זכויות באתר נכלל פטור מקביל כלפי בר הרשות** בגין כל אבדן ו/או נזק אשר בר הרשות זכאי לשיפוי בגינו על פי מי מהביטוחים שהתחייב בר הרשות לערוך בסעיפים 3.1, 3.2.3, 6.1, 6.2 וכן על פי פרק א' של ביטוח העבודות הקבלניות הנערך עפ"י סעיף 2.1 לעיל (או שהיה זכאי לשיפוי בגינו אלמלא ההשתתפויות העצמיות בפוליסות כאמור ו/או ביטוח חסר ו/או הפרת תנאי הפוליסות) והוא פוטר בזאת את מי מהגורמים הנ"ל מכל אחריות לנזק כאמור. יובהר כי פטור כאמור מאחריות לא יחול לטובת אדם שגרם לנזק בזדון.
11. בר הרשות מתחייב להודיע מיד עם היוודע לו בכתב למבטח ולמרכז הספורט בקרות אובדן ו/או נזק ו/או אירוע העלול לגרום לכך, ו/או בדבר נסיבות העלולות לגרום להגשת תביעה תחת ביטוחי בר הרשות.
12. נספח זה על כל סעיפי המשנה שבו הינו מעיקרי ההסכם והפרתו ו/או הפרת תנאי מתנאיו ע"י בר הרשות תהווה הפרה יסודית של ההסכם. על אף האמור לעיל, מוסכם בזאת כי איחור של עד 7 ימים בהמצאת אישור הביטוח בגין הארכת תוקפו לתקופת ביטוח נוספת, לא יהווה הפרה יסודית של ההסכם.

**נספח ה'1 - אישור קיום ביטוח עבודות קבלניות לתקופת ההקמה**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **תאריך הנפקת האישור** (DD/MM/YYYY) | | | | | אישור קיום ביטוחים - ביטוח עבודות קבלניות / בהקמה | | | | | | | |
| **אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.** | | | | | | | | | | | | |
| **מעמד מבקש האישור \*** | | | **מען הנכס המבוטח / כתובת ביצוע העבודות \*** | | | | **המבוטח** | **גורמים נוספים הקשורים למבקש האישור וייחשבו כמבקש האישור \*** | | | **מבקש האישור הראשי \*** | |
| **קבלן הביצוע**  **קבלני משנה**  **שוכר**  **אחר: נותן הרשאה** | | |  | | | | **שם**  \_\_\_\_\_\_\_\_\_\_\_ | **שם**  ו/או עיריית תל אביב-יפו ו/או חברות בנות ו/או החברות העירוניות ו/או עובדים ו/או מנהלים של כל הנ"ל **ושל מבקש האישור הראשי** | | | **שם**  **מרכז הספורט הלאומי תל-אביב בע"מ** | |
| **ת.ז./ ח.פ.** | **ת.ז./ ח.פ.**  500250006 | | | **ת.ז./ ח.פ.**  510861842 | |
| מען | **מען**  אבן גבירול 69, תל אביב | | | **מען**  רחוב שטרית 2, תל-אביב יפו | |
| תיאור הקשר למבקש האישור הראשי:  **חברות בקבוצה, חברת ניהול, מבקש אישור נוסף** | | |
|  | | | | | | | | | | | | |
| **כיסויים** | | | | | | | | | | | | |
| **כיסויים נוספים בתוקף וביטול חריגים** | **מטבע** | **השתתפות עצמית**  **(אין חובה להציג נתון זה)** | | **גבול אחריות לכלל פעילות המבוטח /**  **סכום ביטוח / שווי העבודה** | | | **תאריך סיום**  (ניתן להזין תאריך רטרואקטיבי) | **תאריך תחילה**  (ניתן להזין תאריך רטרואקטיבי) | **נוסח ומהדורת הפוליסה** | **מספר הפוליסה** | | **פרקי הפוליסה**  חלוקה לפי גבולות אחריות או סכומי ביטוח או הרחבות |
| **למקרה** | | **לתקופה** |
| 308 (שוכרים ו/או שוכרי משנה ו/או משתמשים ו/או בעלי הרשאה ו/או ברי רשות ו/או בעלי זכויות אחרים במרכז הספורט- בכפוף להדדיות)  309, 313, 314, 316, 317 (קבלנים וקבלני משנה בכל דרגה), 318, 324 (לעניין רכוש סמוך ו/או רכוש עליו עובדים), 328, 334 (24 חודשים) | **₪** |  | |  | | |  |  | ביט \_\_\_ |  | | כל הסיכונים עבודות קבלניות  **הרחבות לדוגמה (ניתן לפרט בהתאם לפרקי הפוליסה):** |
| **₪** |  | | **לא יפחת מסך של 20% משווי העבודות, מינימום 500,000** | | **לא יפחת מסך של 20% משווי העבודות, מינימום 500,000** |  |  |  |  | | **רכוש עליו עובדים**  **(מעל לסכום הביטוח)** |
| **₪** |  | | **לא יפחת מסך של 20% משווי העבודות, מינימום 500,000** | | **לא יפחת מסך של 20% משווי העבודות, מינימום 500,000** |  |  |  |  | | **רכוש סמוך**  **(מעל לסכום הביטוח)** |
| **₪** |  | | **לא יפחת מסך של 20% משווי העבודות, מינימום 200,000** | | **לא יפחת מסך של 20% משווי העבודות, מינימום 200,000** |  |  |  |  | | **פינוי הריסות**  **(מעל לסכום הביטוח)** |
| **₪** |  | | **לא יפחת מסך של 10% משווי העבודות** | | **לא יפחת מסך של 10% משווי העבודות** |  |  |  |  | | **הוצאות תכנון ופיקוח**  **(מעל לסכום הביטוח)** |
| **₪** |  | | **כלול במלוא סכום הביטוח** | | |  |  |  |  | | **נזק עקיף מתכנון לקוי, עבודה לקויה וחומרים לקויים** |
| **₪** |  | | **לא יפחת מסך של 10% משווי העבודות** | | **לא יפחת מסך של 10% משווי העבודות** |  |  |  |  | | **הוצאות נוספות הכרחיות והוצאות מיוחדות לרבות החשת נזק ותיקונים זמניים** |
| **₪** |  | | **לא יפחת מסך של 10% משווי העבודות, מינימום 200,000** | | **לא יפחת מסך של 10% משווי העבודות, מינימום 200,000** |  |  |  |  | | **נזק ישיר מתכנון לקוי ו/או עבודה לקויה ו/או חומרים לקויים** |
| **₪** |  | | **לא יפחת מסך של 10% משווי העבודות** | | **לא יפחת מסך של 10% משווי העבודות** |  |  |  |  | | הוצאות שינויים ותוספות עפ"י דרישת רשויות |
| 302, 307, 309, 312, 315, 317 (קבלנים וקבלני משנה בכל דרגה) 318, 322, 328, 329, 334 (24 חודשים) | ₪ |  | | 10,000,000 | | 10,000,000 |  |  | ביט \_\_\_ |  | | צד ג' |
| ₪ |  | | **1,000,000** | | **1,000,000** |  |  |  |  | | **נזק כתוצאה מפגיעה בכבלים ו/או מתקנים תת קרקעיים** |
| **₪** |  | | **20% מגבולות האחריות, מינימום 1,000,000** | | **20% מגבולות האחריות, מינימום 1,000,000** |  |  |  |  | | **רעד והחלשת משען** |
| **₪** |  | | **1,000,000** | | **1,000,000** |  |  |  |  | | **חבות בגין נזק לרכוש הנובע משימוש בכלי רכב מנועי מעל לגבולות האחריות בפוליסת רכב סטנדרטית הנהוגה ביום מקרה הביטוח** |
| 309, 317 (קבלנים וקבלני משנה בכל דרגה), 318, 328, 350, 334 (24 חודשים) | **₪** |  | | 20,000,000 | | 20,000,000 |  |  | ביט \_\_\_ |  | | אחריות מעבידים |
| 301, 302, 304, 309, 325, 326, 327, 328 332 (6 חודשים) | **₪** |  | | 2,000,000 | | 2,000,000 | ת.רטרו: |  |  |  | | אחריות מקצועית |
|  | | | | | | | | | | | | |
| **פירוט השירותים**  **(בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח ג' כפי שמפורסם על ידי רשות שוק ההון, ביטוח וחסכון. ניתן להציג בנוסף גם המלל המוצג לצד הקוד ברשימה הסגורה)\*:** | | | | | | | | | | | | |
| 069 | | | | | | | | | | | | |
|  | | | | | | | | | | | | |
| **ביטול / שינוי הפוליסה \*** | | | | | | | | | | | | |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 60יום **לאחר משלוח הודעה למבקש האישור בדבר השינוי או הביטול.** | | | | | | | | | | | | |
|  | | | | | | | | | | | | |
| **חתימת האישור** | | | | | | | | | | | | |
| **המבטח:** | | | | | | | | | | | | |

**נספח ה'2 - אישור קיום ביטוחי הקבלן הראשי**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **תאריך הנפקת האישור** (DD/MM/YYYY) | | | | | אישור קיום ביטוחים | | | | | | | |
| **אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.** | | | | | | | | | | | | |
| **מעמד מבקש האישור** | | | **אופי העסקה והעיסוק המבוטח** | | **המבוטח** | | | **גורמים נוספים הקשורים למבקש האישור וייחשבו כמבקש האישור** | | | **מבקש האישור** | |
| **משכיר**  **שוכר**  **זכיין**  **קבלני משנה**  **מזמין שירותים**  **מזמין מוצרים**  **אחר: נותן רשות שימוש בשטח** | | | **נדל"ן**  **שירותים**  **אספקת מוצרים**  **אחר:**  **העיסוק המבוטח:** | | **שם** | | | **שם**  עיריית תל אביב-יפו ו/או חברות בנות ו/או החברות העירוניות ו/או עובדים ו/או מנהלים של כל הנ"ל **ושל מבקש האישור הראשי** | | | **שם**  **מרכז הספורט הלאומי תל-אביב בע"מ** | |
| **ת.ז./ ח.פ.** | | | **ת.ז./ ח.פ.**  500250006 | | | **ת.ז./ ח.פ.**  510861842 | |
| **מען** | | | **מען**  אבן גבירול 69, תל אביב | | | **מען**  רחוב שטרית 2, תל-אביב יפו | |
| **תיאור הקשר למבקש האישור הראשי:**  מבקש אישור נוסף | | |
|  | | | | | | | | | | | | |
| **כיסויים** | | | | | | | | | | | | |
| **כיסויים נוספים בתוקף וביטול חריגים** | **מטבע** | **השתתפות עצמית**  **(אין חובה להציג נתון זה)** | **גבול אחריות לכלל פעילות המבוטח/ סכום ביטוח** | | | **תאריך סיום**  ניתן להזין תאריך רטרואקטיבי | **תאריך תחילה**  ניתן להזין תאריך רטרואקטיבי | | **נוסח ומהדורת הפוליסה** | **מספר הפוליסה** | | **סוג הביטוח**  **חלוקה לפי גבולות אחריות או סכומי ביטוח** |
| למקרה\* | לתקופה | |
| 302,304,309  328, 332 (12 חודשים) 347 | ₪ |  | 2,000,000 | 2,000,000 | |  |  | | ביט:\_\_\_\_\_ |  | | חבות מוצר |
| 301, 302, 304, 309, 325, 326, 327, 328 332 (6 חודשים) | ₪ |  | 2,000,000 | 2,000,000 | |  |  | |  |  | | אחריות מקצועית |
|  | | | | | | | | | | | | |
| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח ג' כפי שמפורסם על ידי רשות שוק ההון, ביטוח וחסכון. ניתן להציג בנוסף גם המלל המוצג לצד הקוד ברשימה הסגורה)\*:** | | | | | | | | | | | | |
| 069 | | | | | | | | | | | | |
|  | | | | | | | | | | | | |
| **ביטול / שינוי הפוליסה \*** | | | | | | | | | | | | |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 30יום **לאחר משלוח הודעה למבקש האישור בדבר השינוי או הביטול.** | | | | | | | | | | | | |
|  | | | | | | | | | | | | |
| **חתימת האישור** | | | | | | | | | | | | |
| **המבטח:** | | | | | | | | | | | | |

**נספח ה'3 - אישור קיום ביטוחי בר הרשות לתקופת ההרשאה**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **תאריך הנפקת האישור** (DD/MM/YYYY) | | | | | אישור קיום ביטוחים | | | | | | | |
| **אישור ביטוח זה מהווה אסמכתא לכך שלמבוטח ישנה פוליסת ביטוח בתוקף, בהתאם למידע המפורט בה. המידע המפורט באישור זה אינו כולל את כל תנאי הפוליסה וחריגיה. יחד עם זאת, במקרה של סתירה בין התנאים שמפורטים באישור זה לבין התנאים הקבועים בפוליסת הביטוח יגבר האמור בפוליסת הביטוח למעט במקרה שבו תנאי באישור זה מיטיב עם מבקש האישור.** | | | | | | | | | | | | |
| **מעמד מבקש האישור** | | | **אופי העסקה והעיסוק המבוטח** | | **המבוטח** | | | **גורמים נוספים הקשורים למבקש האישור וייחשבו כמבקש האישור** | | | **מבקש האישור** | |
| **משכיר**  **שוכר**  **זכיין**  **קבלני משנה**  **מזמין שירותים**  **מזמין מוצרים**  **אחר: נותן רשות שימוש בשטח** | | | **נדל"ן**  **שירותים**  **אספקת מוצרים**  **אחר: מתן שירותי ניהול, תפעול ותחזוקה של מגרשי פאדל במרכז הספורט, וביצוע כל השירותים הקשורים לכך.**  **העיסוק המבוטח:** | | **שם** | | | **שם**  עיריית תל אביב-יפו ו/או חברות בנות ו/או החברות העירוניות ו/או עובדים ו/או מנהלים של כל הנ"ל **ושל מבקש האישור הראשי** | | | **שם**  **מרכז הספורט הלאומי תל-אביב בע"מ** | |
| **ת.ז./ ח.פ.** | | | **ת.ז./ ח.פ.**  500250006 | | | **ת.ז./ ח.פ.**  510861842 | |
| **מען** | | | **מען**  אבן גבירול 69, תל אביב | | | **מען**  רחוב שטרית 2, תל-אביב יפו | |
| **תיאור הקשר למבקש האישור הראשי:**  מבקש אישור נוסף | | |
|  | | | | | | | | | | | | |
| **כיסויים** | | | | | | | | | | | | |
| **כיסויים נוספים בתוקף וביטול חריגים** | **מטבע** | **השתתפות עצמית**  **(אין חובה להציג נתון זה)** | **גבול אחריות לכלל פעילות המבוטח/ סכום ביטוח** | | | **תאריך סיום**  ניתן להזין תאריך רטרואקטיבי | **תאריך תחילה**  ניתן להזין תאריך רטרואקטיבי | | **נוסח ומהדורת הפוליסה** | **מספר הפוליסה** | | **סוג הביטוח**  **חלוקה לפי גבולות אחריות או סכומי ביטוח** |
| למקרה\* | לתקופה | |
| 308 (שוכרים ו/או שוכרי משנה ו/או משתמשים ו/או בעלי הרשאה ו/או ברי רשות ו/או בעלי זכויות אחרים במרכז הספורט- בכפוף להדדיות)  309,313,314, 316, 328 |  |  |  |  | |  |  | | ביט:\_\_\_\_\_ |  | | רכוש  (לרבות מבנים וצמודותיהם, מתקנים, ציוד ותכולה) |
| 308 (שוכרים ו/או שוכרי משנה ו/או משתמשים ו/או בעלי הרשאה ו/או ברי רשות ו/או בעלי זכויות אחרים במרכז הספורט בכפוף להדדיות )  309,313,316  328, 335 (12 חודשים) |  |  |  |  | |  |  | | ביט:\_\_\_\_\_ |  | | אובדן תוצאתי |
| 302, 304, 307, 309, 315, 321, 322, 328, 329 | ₪ |  | 10,000,000 | 10,000,000 | |  |  | | ביט:\_\_\_\_\_ |  | | צד ג' |
| 309, 319, 328, 350 | ₪ |  | 20,000,000 | 20,000,000 | |  |  | | ביט:\_\_\_\_\_ |  | | חבות מעבידים |
| 301, 302, 304, 309, 325, 326, 327, 328 332 (6 חודשים) | ₪ |  | 2,000,000 | 2,000,000 | |  |  | |  |  | | אחריות מקצועית |
|  | | | | | | | | | | | | |
| **פירוט השירותים (בכפוף, לשירותים המפורטים בהסכם בין המבוטח למבקש האישור, יש לציין את קוד השירות מתוך הרשימה הסגורה המפורטת בנספח ג' כפי שמפורסם על ידי רשות שוק ההון, ביטוח וחסכון. ניתן להציג בנוסף גם המלל המוצג לצד הקוד ברשימה הסגורה)\*:** | | | | | | | | | | | | |
| 031, 096 | | | | | | | | | | | | |
|  | | | | | | | | | | | | |
| **ביטול / שינוי הפוליסה \*** | | | | | | | | | | | | |
| **שינוי לרעת מבקש האישור או ביטול של פוליסת ביטוח, לא ייכנס לתוקף אלא** 30יום **לאחר משלוח הודעה למבקש האישור בדבר השינוי או הביטול.** | | | | | | | | | | | | |
|  | | | | | | | | | | | | |
| **חתימת האישור** | | | | | | | | | | | | |
| **המבטח:** | | | | | | | | | | | | |

**נספח ו'**

**תעודת השלמה לביצוע העבודות**

הננו לאשר כי בתאריך \_\_\_\_\_\_\_\_\_\_ הושלם ביצוען של העבודות אשר \_\_\_\_\_\_\_\_\_\_\_ (להלן: "**הקבלן**") התחייב לבצע על פי דרישות ההסכם מיום \_\_\_\_\_\_\_\_\_ אשר נערך בין מרכז הספורט הלאומי בע"מ (להלן: "**המזמין**") לבין הקבלן, להוציא התחייבויותיו בקשר לתקופת הבדק ולתקופות האחריות.

העבודות הנ"ל נבדקו על ידי נציגי המזמין ובוצעו לשביעות רצון נציגי המזמין כאמור.

לכל המונחים יהיה הפירוש אשר ניתן להם בהסכם, אלא אם תוכן הדברים ו/או הקשרם מחייב אחרת.

אין תעודה זו משחררת את הקבלן מכל התחייבות מהתחייבויותיו לפי ההסכם הנ"ל.

תאריך תחילת תקופת הבדק \_\_\_\_\_\_\_\_\_\_\_\_.

הצוות הבודק:

המפקח \_\_\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_

נציג המזמין \_\_\_\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_

**נספח ז'**

**נוסח ערבות ההסכם**

לכבוד

מרכז הספורט הלאומי תל אביב יפו בע"מ

א.נ.,

הנדון: ערבות מס' \_\_\_\_\_\_\_\_\_\_\_\_

1. על פי בקשת \_\_\_\_\_\_\_\_\_\_\_ (להלן: "**הקבלן**") אנו ערבים בזה כלפיכם לתשלום כל סכום עד לסכום של \_\_\_\_\_\_\_\_\_\_\_\_\_\_ ש"ח ( \_\_\_\_\_\_\_\_\_\_\_\_\_\_\_\_\_\_ ש"ח) (להלן: "**סכום הקרן**") כשהוא צמוד למדד המחירים לצרכן בהתאם לתנאים המפורטים להלן (להלן: "**סכום הערבות**"), להבטחת התחייבויותיו של הקבלן כלפיכם בקשר עם ביצוע העבודות על פי הסכם מיום \_\_\_\_\_\_\_\_\_\_ (להלן: "**ההסכם**").

2. תנאי ההצמדה הם כדלקמן:

אם ביום שבו נשלם לכם סכום כלשהו על פי כתב ערבות זה יהיה מדד המחירים לצרכן המתפרסם על ידי הלשכה המרכזית לסטטיסטיקה (להלן: "**המדד**") והידוע במועד התשלום בפועל (להלן: "**המדד החדש**") גבוה מהמדד שהיה ידוע במועד הוצאת ערבות זו ואשר התפרסם ביום \_\_\_\_\_\_\_ ואשר עמד על \_\_\_\_ נקודות (להלן: "**המדד הבסיסי**"), נשלם לכם את סכום הקרן כשהוא מוגדל באותו שיעור שבו עלה המדד החדש לעומת המדד הבסיסי. היה והמדד החדש יהיה נמוך מהמדד הבסיסי ישאר סכום הערבות בגובה סכום הקרן.

3. אנו מתחייבים לשלם לכם כל סכום שיידרש על ידכם עד סכום הערבות תוך 7 ימים מקבלת דרישתכם הראשונה בכתב, וזאת מבלי שנטיל עליכם לנמק או לבסס את דרישתכם או להוכיחה בכל אופן שהוא ומבלי שנדרוש תחילה סילוק הסכום הנ"ל מהקבלן. כמו כן, מוסכם בזאת במפורש כי לא תהיו חייבים לנקוט בהליכים משפטיים נגד הקבלן ו/או לפנות בדרישה מוקדמת לקבלן ו/או לממש בטחונות אחרים כתנאי מוקדם לתשלום סכום ערבות זו על ידינו.

4. אתם זכאים ורשאים לממש את הערבות בדרישה כאמור, מעת לעת על כל סכום שיקבע על ידכם מתוך סכום הערבות ובלבד שסך כל הסכומים שיידרשו על ידכם וישולמו על ידנו בגין ערבות זו, לא יעלו על סכום הערבות. לפיכך, במידה ולא תממשו ערבות זו במלואה בפעם אחת, תישאר ערבות זאת במלוא תוקפה לגבי יתרת סכום הערבות הבלתי ממומשת. אנו נשלם מעת לעת הסכומים הנדרשים במועד ועל פי הקבוע בסעיף 3 לעיל.

5. אנו לא נהיה רשאים לבטל הערבות מכל סיבה שהיא. כמו כן, לא נהיה רשאים להימנע מתשלום על פי כתב ערבות זה מכל סיבה שהיא, והננו מוותרים בזה במפורש ומראש על כל טענה לרבות כל ברירה המוענקת לקבלן על פי הדין.

6. הערבות תהיה בתוקף עד לתקופה של שנה מיום הוצאתה וכל דרישה מכם חייבת להימסר לנו עד מועד זה למשרדנו ב-\_\_\_\_\_\_\_\_\_\_\_\_\_\_\_\_. לאחר מועד זה תהיה הערבות בטלה ומבוטלת.

7. הערבות תהא ניתנת להסבה, בהודעה שתימסר לנו בכתב לכתובת משרדנו המופיעה בסעיף 6 לעיל.

8. דרישה על פי הערבות באמצעות פקסימיליה, לא תחשב כדרישה כדין על פי ערבות זו.

בכבוד רב,

\_\_\_\_\_\_\_\_\_\_\_\_\_\_

(בנק)

**הערה: נוסח אחר לא יתקבל!**

**הערה: יש לצרף ערבות זאת רק לאחר זכיה במכרז וחתימה על ההסכם.**